
EIN TRISKILLING 
I: 


S som eg no vil fortelja kjem til aa krinsa 
um ein triskilling. Men skulde nokon finna at 
soga vert for lang etter ein krins so vesall, so fer 
han hugsa, at um triskillingen var liten, so var han 
daa rund; og i slik ei runda kann snaapaste foten 
springa lenge fyrr han stend skorfast. 

— Paa lag ein halv fjordungs veg fraa heimen 
min ligg det ein gard dei kallar Vindheim; der hev 
det vore skytsskifte mange manneminne nedigjenom. 
Garden er vidgjeten nok, skulde eg tru — som no 
inkje under er; for utsyn so villt og stort som der 
kann snaudt nok annan bustad i Norig bjoda maken 
til — Dei hev bygt eit stort, grust hotel der, no 
— uppe paa haugen der potet-aakren hennar Lars- 
Brita laag i gamle dagar. 

Det er — lat meg sjaa — tjuge aar sidan; 
for no er eg ni og tjuge, og den tid var eg berre 
godt og vel dei nie. 

So var det daa ein dagen fram paa sumaren — 
eg hugsar ikkje tidi nemare, og det kann no og 
vera det same. Visst er det, det var blenkjande 

solskin, steikjande heitt i véret og so turt i vegen, 
at den graabrune dumba stod hegt etter kvar kjerra 
som keyrde. 

Burte paa Vindheim hadde folk det annsamt den 
dagen. Jau, for det var kome eit heilt fylgje med 
storfantar og fentor — kvar dei no var ifraa — 
som skulde hava fire, fem hestar og kjerror i skyts. 
— Og der fér dei og flaug alle desse, taut og buldra 
og skreik, so det snaudt nok til manne-maal var 
heyrande, dragsa og drog paa kistor og byltar og 
alt det som til kunde vera. Han gamle Ola Vind- 
heim sprang med sine krokute kne i sylvspente 
skinnbroki kring millom deim, greidde og rettleidde 
alt han vann. — Medan dei tvo einaste som i denne 
kavande mylska enno saag ut til aa kunna taka 
verdi nokolunde med tol, var granneguten og jam- 
aldringen min, han Sjur-Ola, og so eg sjolv; og eg 
heiter no Per, eg. 

Eg var lett um hjarta og lett paa foten den tid, 
— som inkje under var; eg hadde inkjevetta aa 
syta fyre. Skjorta og den vesle skinnbroki med 
boti paa hggre kneet var alle dei plaggi eg paa krop- 
pen hadde, so det skulde just ikkje tyngja so stort 
det heller. 

Han Sjur-Ola er no longe faren til Amerika han, 
ja. Han var ikkje meir enn attan aar dengong han 
gifte seg og strauk av garde. Vaarherre maa vita 
um han enno liver og hugsar meg. — Han var den 
beste venen min i denne verdi. So gode vener var 
me endaa til, at alt det me hadde aatte me ihop, 
var tvo um det. Og eg skal tru det var ikkje so 
reint lite me aatte heller; uppe i urdi rudde me oss 
den eine glupe garden etter den andre, og hus og 

hyttor bygde og grov me oss baade her og der 
burtetter. Kyr og geiter dreiv me drift etter drift 
heim av fraa elvgranden; der var det nogdi av fine 
kusle-steinar; og hestar stod me heller ikkje i beit 
for — deim spikka me sjolve. — Dei eldre gutarne, 
vissa han Salamon Reysi, hadde tidt og traatt freista 
gjera ugreida millom oss so me kunde koma til aa 
slaast; men ja menn vart det liti lika for umaken 
dei der fekk! At me tvo kunde vera anna enn gode 
bussar, det sveiv oss visst aldri korgje. 

— No ja, som me daa stend der med handi i 
broklumma og bisnar burte i tunet paa Vindheim, 
han Sjur-Ola og eg, der veit me kje ordet av fyrr 
det kjem ei stormannsgjenta trippande beint bust 
innpaa og gjev seg til aa prata. Eg minnest henne 
enno so ljos livande; ung var ho og bleik var ho, 
smal um midja som du skulde set ein kvefs, og so 
med eit heilt r@yve av svart krullut haar kring 
hovudet. 

Men inkje ordet til svar fekk ho, og det av den 
gode grunnen at me ikkje forstod eit einaste mukket 
ho sa. Han Ola saag paa meg, og eg saag paa 
honom; so stakk eg sleikjefingren i munnen, og so 
gjorde han det same; og der stod me. 

Det kann no endaa raaka den skripnaste det, 
aa kjenna seg klumsa naar han stend framfyre ei 
ung ven gjenta; og visst er det, at eg ofte sidan 
paa mi livsferd naar tilhovet var det same, heldt 
paa fara plent like eins aat. 

Nei, kor ho daa log! — og fine kvite tenner 
hadde ho, det saag eg —. Tok ho so til aa svalla 
paa nytt lag, peika og gjorde minor alt det ho berre 
vann hitta paa. Og so skyna me daa seint um 

- sidan at det nok var meiningi me skulde stad leita 
uppatt eitkvart ho maatte ha mist paa vegen upp- 
yver. — Jau, det var me viljuge til paa timen. Og 
burtetter la me so dumba rauk um dei berre sol- 
brende leggjerne vaare. 

Like ved Vindheim svingar postvegen kring ein 
stor rund haug, medan ein snarveg sting tvert yver. 
Dit fram var me komne daa me hoyrde det ropa 
attum oss: ,Benveien! Benveien!“ 

Benveien? — kva var det for noko? 

Jau, det maatte vel vera det same som _,beine 
vegen“ det, meinte han Sjur-Ola, og tok foten fat 
aa nyo. 

Men kor det so bar til, anten no eg var litevetta 
meir maal-glogg, eller ein ande kviskra meg noko 
i gyra, nok er det, augneblinken etter for eg kilande 
snarvegen upp. Og der, ovst paa haugen, kom eg 
frampaa ein fin klut eller noko sovore, som eg straks 
skyna var det eg skulde hava tak i. 

Den som vart fegen var eg! 

So attende i tanande spranget. 

Gjenta ho vart no so blid som ei smergskja ho, 
maavita, daa ho fekk kluten sin att, klappa den raude 
runde kinni mi med den fine kvite handi si, og sa 
at eg var ,en sed rask lille dreng“, — det einaste 
av pratet hennar eg med naudi forstod. 

Og so var det daa at ho i finningslon gav meg . 
triskillingen. 

De maa no ikkje tru det berre var ein slik ein 
som triskillingar var det flestalle. Sjolv hadde eg 
aldri i mine dagar maken set, og han gamle Ola 
Vindheim og sonerne hans, han Knut og han Jens, 
sa for seg det same, endaa so mangfelde skillingar 


11 


som no dei fekk fat i av folk som etter vegen 
reiste og rak. 

Eg ser honom enno den dagen i dag so klaart 
framfyre meg slik som han laag der i handi mi og 
gleim i solskinet, so blank, so glitrande blank. Paa 
den eine sida stod der ei lova med ei oks i labbarne, 
og beint uppyver var der ei rosa som dei sa meg 
var kongen si eigi kruna. Men paa den andre sida 
stod der eit stort 3-tal, som var so framifraa spokje 
lage, at ikkje fyrr var skillingen snudd halvt rundt 
fyrr 3-talet vart til ein ,€“, paa lag maken til dei 
han gamle Lars, skulemeisteren, skreiv. — Det varde 
lenge fyrr eg kom etter at det same nok lét seg 
gjera med andre 3-tal og. 

Jau, her var just brigde med mynti i dei dagar, 
det seinste framfyre at me fekk krunor og @yre, og 
no var det fyrste gongen me der i bygdi fekk dei 
nye sylvskillingarne aa sjaa. Kann henda var dette 
fraa fyrst mykje grunnen til den brennande elsken 
eg la paa den triskillingen. 

— No, so kom daa han Sjur-Ola, han og ein 
gong, attende. Litevetta flat um nosi var han, etter 
di han inkjenoko hadde funne; men daa han so 
fekk hgyra og sjaa kor mykje heppnare eg hadde 
vore, jau daa vart det gleda paa guten. 

Det stakk meg i hjarta, og eg kjende som ein 
tung stein siga meg inn paa bringa; — for eg kunde 
berre altfor vel skyna han trudde det var noko 
sjelvsagt noko at triskillingen og var med i sameiga. 

Ikkje den ting paa Guds grone jord tottest eg 
vita meg som eg ikkje gjerne var halvt med honom 
um, — naar berre, berre eg fekk eiga denne eine 
for meg sjolv. 

Og endeleg so tok eg, hakkande og stamande, 
til aa orda ut um at eg laut hava han aaleine. 
Men paa det gyra vilde ikkje han Sjur-Ola hoyra 
— ikkje so aa forstaa at me skulde byta sund 
og so skifta, — var det likt seg! — nei, men me 
kunde hava han kvar sin dag, vel? eller kvar si 
vikaP — eller og goyma han einkvar staden der ° 
me baae tvo kunde ganga sjaa han so ofte me 
hadde hug? 

Eg veit eg gjorde kva eg kunde, eg, til aa faa 
han Ola paa andre tankar; ei gamall massingslira 
og ein avbroten lummekniv — tvo av dei dyraste 
eigneluterne vaare — baud eg honom hava fritt 
for meg. Men meiner du det bata det heller — 
han stod sted paa sitt det same, han. 

yJa, men du veit daa det, vesle Ola, at det var 
eg som fekk han.“ 

Fekk han? — ja, berre han og hadde kome paa 
dette med den fille ,benveien“, kunde alltid han 
vore like so ner som eg; so skillingen var ikkje 
meir min enn hans, meinte han. 

So tok det eine ordet det andre, daa. 

Og stutt er aa segja, at ein augneblink etter hende 
det utrulege: me fauk i toppen paa kvarandre og 
slost so beistende illsinna som berre dei beste bus- 
sarne kann det naar fyrst det bryt laust deim imillom. 

Noko sovore som ei Iumma fanst ikkje paa min 
syndige kropp; so eg var truga lata munnen geyma 
triskillingen daa eg skyna der vart anna bruk for 
nevarne, 

Du og du so me nappast! — Haarfillorne berre 
fauk burtetter. Eg feeler at han var vel so evlug 
han; men so var eg mykje meir spretten, eg. Best 

som daa dette stod paa, der var eg eldende snaap 
setja til slaa krok; og der laag me baae tvo, han 
under og eg uppaa. Men fekk han so ikkje tak med 
tennerne i eine armen min, meiner du, og beit i so 
det var som skar det meg tvert igjenom. Eg var 
like ved skulde setja i aa gaula, men hugsa paa at daa 
vilde skillingen strjuka sin veg med same. Beit eg 
so tennerne ihop, sette honom tumetottarne attum 
gyro og klemde til alt det eg orka. — Og det muna; 
han slepte taket og sette i ei forfeelande beljing. — 
Eg upp og av garde, og han etter; gret gjorde han, 
banna, truga og grytte stein; men i laup var det 
honom uraad naa meg. 

Burte i Vindheims-hagen torde eg endeleg stogga 
og anda ut. Blodet tok smaatt um senn til aa kolna, 
armen sveid so brennande ilt, og eg kjende ein 
diger klump veksa fram i halsen min, naar eg hugsa 
at no var eg og han Sjur-Ola ikkje vener lenger. — 
Men kor som var, triskillingen hadde eg berga; og 
so fekk det andre vera som det kunde. 

Eg kann her med same segja ifraa, at med han 
Sjur-Ola og meg greidde det seg att vonom fyrr; 
endaa eg feler venskapen vaar etter den dagen aldri 
var so fulltrygeg. 

Jau, eg var daa endeleg heime att. — Og der 
vart bisning paa skillingen, skulde eg tru! Taka i 
han var det med naudi nokon fekk; men synte han 
fram gjorde eg, snudde og vende han paa alle lei- 
der framfyre augo deira. — Nei, so det var slik 
dei nye pengarne saag ut. — Og byrg var eg! 

Han Ola, lausekaren, vilde plent kjopa han av 
meg — han var no jamt so snak, han, etter alt som 
berre det var noko serlaga ved. — Fyrst baud han 

meg tvo skilling, gnikaren! so tri, og sidan endaa 
fire. Men eg er viss paa eg vilde ha sputta etter 
handel, um han so hadde bode meg alle dei svarte 
koparpengarne han goymde i den store laaspungen sin. 


Ve 


Den sumaren skulde bispen koma og halda visi- 
tas der i prestegjeldet. Og daa skulde der metast 
paa kyrkjegolvet og gjerast greida for kva baade 
skulemeisterar og born kunde. 

So ei stund etter eg var heimattkomen den dagen 
der kjem han gamle Lars, skulemeisteren, stigande 
inn i stova med vesle raudmaala skrinet sitt i eine 
handi. — For me skulde hava skule ei vikes tid til 
aa friska uppatt fyrr bispen kom. — Skulen var paa 
umgang den tid, og no skulde han haldast der i 
huset hjaa oss. 

— Han ‘gamle Lars, skulemeisteren, ja! — eg 
lyt fortelja litevetta um honom. Det var mykje til 
kar, det. Sine gode tri alner hgg var han, endaa 
han longe var yver dei sytti aari. Han var heller 
tunn og skrinn av vokster, hadde eit reinskore and- 
lit der tvo utifraa klaare og milde augo lyste upp 
framigjenom dei store runde sylvgjerde brilleglasi; 
og make til reyst som hans, so traust og blid og 
god samstundes, hev eg enno snaudt nok hgyrt. — 
Ei serlaga gaava hadde han til aa taka livet med 
tol, baade i sorg og gleda. Men so var det daa 
heller ikkje korkje vitet eller lerdomen som vanta, 
trur eg! Dei vilde vita han kunde bibelen utanboks 
fraa perm til perm; — so ikkje presten sjglv jam- 


15 


vel turvte koma der kjopa saapa! —- Han vilde 
gjerne supa litevetta naar det raaka vera tilhove; 
men fyrst han fekk noko i hovudet vart han no so 
makelaust lentug, daa, at han fekk det til aa vera 
berre moro og logje alt ihop. — Det var gode halv- 
hundrad aar no sidan han tok til aa vera skule- 
meister og klokkar; so flestalle der i bygdi hadde 
vore skuleborni.hans. Og heldt utav han gjorde dei 
kvar han kom; det vart hogtid i huset naar han 
gamle Lars, skulemeisteren, synte seg i dari. 

Eg for meg var no so reint framifraa gode venen 
hans, eg. Naar skulen var heime hjaa oss, var det 
ikkje raad for anna enn at me skulde liggja i same 
sengi um natti me tvo. Og so forviten og snak 
etter alt han kunde fortelja var eg, at endaa so 
svevnkjzr eg var elles um kveldarne kunde eg lig- 
gja ljos vaken lyda etter til langt frampaa, naar han 
laag roykte paa pipa si og svalla og svalla. Og ikkje 
min eigen far jamvel hadde eg so hugheil ei tru til 
som til han Lars. 

— Ja, so kom daa kvelden — men samstundes 
og ei ny moda; for no stod det um inkje mindre 
enn eit goymsle der eg ottelaust torde lata triskillin- 
gen vera natti yver. 

Fyrst la eg han i ei liti Dee som eg sette burt 
i kraaskaapet, innanfyre den store blome-maala lum- 


meflaska hans far, — for eg visste at nokon kvar 
der i huset tok seg vare koma nemare enn dei 
turvte innaat henne. — Nei, so dugde ikkje det! — 


Kleiv eg upp paa kleve-loftet, sette han i ei veggje- 
sprunga inst i myrke kraai attum peispipa. Aa nei! 
— det varde ikkje lenge fyrr eg atter tok han til 
meg. — Men eg skynar ikkje kor det bar til at eg 

sidan fann paa balla han vel inn i ei filla, som eg 
so goymde i taai paa ein gamall sko ute i gangen. 
Endaa truleg maa eg vel ha tenkt, at seinast vilde 
nokon finna paa leita der. 

— Jau, so la me oss daa. — Skulemeisteren var 
sagte troytt, for han sovna med same, han. 

Men for fyrste gongen i livet heldt umsuti for dei 
ting som hgyrer denne verdi til, augo mine opne; 
— eg laag tenkte paa triskillingen. Det rann meg 
i minne ein lang feel fant med ein stor sekk paa 
ryggen som hadde vore der um dagen, og som nok 
kunde vera truande til noko av kvart. Kva han 
var god til aa nasa upp, og kvar han no heldt til 
— det kunde ingen vita! — So tok hunden og kat- 
ten paa aa slaast ute i gangen, og halda eit synde- 
leven med alt som der laust laag. — Eg stod ikkje 
i det lenger, eg laut upp og ut. — Skillingen fann 
eg vel berga der eg hadde lagt han; men til aa 
vera heiltupp trygg tok eg han med inn og under 


hovudputa. — Og so endeleg sovna eg. 

— Det var langt fram paa dag daa eg vakna 
morgonen etter; — skulemeisteren var alt upprisen 
han. — Fyrste tanken min gjekk til triskillingen; — 
og hovudputa upp. — — — KvaP — — — kva- 
slag? — — — han var der ikkjeP! — — — Eg 


kjende som hjarta mitt stoppa og so hamra laust 
att som skulde bringa sprikka, medan kaldt og heitt 
gjekk i elingar nedyver meg. — Og tru no nokon 
kann gissa kva ein djevel so kom og mulla meg i 
@yraP — jau, ikkje noko korkje galnare eller vitugare 
enn at skulemeisteren var tjuv. 

Eg skunda meg straks syna freistaren vinter- 
vegen; men han var ikkje bljug, han kom att han. 

Fekk han meg so til aa traetta med seg, finna fram 
alle dei grunnar imot som eg berre var kar hitta 
paa. — Men daa varde det heller ikkje lenge fyrr 
han heiltupp hadde meg i lumma si. Det var ikkje aa 
beda for anna, skulemeisteren laut og laut vera tjuven, 
— For — kvar hinn! — kunde elles skillingen vera 
stadkomen? — Og kvifor var han just i dag so 
tidleg uppe, gamlingenP — han var no ikkje van 
vera morgonfugl, visste eg. Huhh, so det var grusje- 
legt! Eg hadde enno aldri kjent kor ilt duld stygge- 
tru kann gnaga; og no var det endaa-til min eigen 
kjere gamle skulemeister som den vonde i loynde- 
tanken beit seg tak i. 

— Eg var no so ung eg enno at eg ikkje for 
den skuld turvte meta for bispen; men dei hadde 
skipa det so at eg likevel skulde. 

Fram paa dagen vart det skule, og det var ute 
i nystova. 

Stillvore og trufast gjorde skulemeisteren fyrst 
ei liti bon; endaa eg totte han kremta seg fyrr han 
tok til, meir enn han var van. 

So song me eit salmevers; — og eg var kje viss 
um daa at han ikkje skolv noko underleg i maalet. 

Sidan tok me fat paa katekisma. 

ear == 4ianndu,,,.Sjtir, Hagen,. lesa, meg det 
syvende bud?“ raaka skulemeisteren til aa spyrja. 

— Det fér igjenom meg, og eg kjende kor eg 
raudna heilt upp i gyro daa eg endeleg tok meg 
ihop og saag honom inn i andlitet. — Tru ikkje 
samvitet no skulde slaa han? — Nei, det var ikkje 
noko merkande til dess, ikkje; dei klaare augo hans 
skein meg imote igjenom brilleglasi so rolege og 
blidlege som nokosinne. — — — Var det raad at 

2 — Per Sivle: Sogor, 

eg likevel tok i missP — aa tov! — for korleis so, 
etter som heile tilhovet var? —_— — Men du, aa 
du so upplagd og slag den karen maatte vera! 

»Nu, SjurP — nu? — — Hev du reint gloymt 
din katikismus, no? — — — Lat hoyra, kann henda 
du, vesle Per, kunde gjera skam av honom, endaa 
so stor og lang han er.“ 

— Men det var meg plent uraad faa so mykje 
som eit einaste mukket fram or munnen. 

— — — ,Det syvende bud, Per? — — det 
syvende bud? — — Du — — skal — — no daaP 
— — du skal“ — 

,Du skal ikkje stela!“ braut det utor meg medan 
eg tok til aa bivra yver heile kroppen. 

— ,Det var rigtig, ja! — Du skal ikkje stela! 
— — du skal ikke sjele — —-~ ikke — stjele — — 
saadan er det, ja. 

— — — Er du kje frisk, vesle Per?“ sa han. 

— Nei — — eg — — hadde litevetta vondt i 
hovudet. 

— Ja, so skulde eg hava lov ganga ut, daa. 

Men meiner du eg var god til aa vera lang 
stundi ute heller! Det var som noko drog og drog 
meg tilbake; og snart sat eg inne paa benken att. 

Eg passa sidan um dagen trutt paa aa halda meg 
der skulemeisteren var. 

— Men kvar kunde han vel — gamle tjonet! 
ha goymt den stolne skillingenP — Det var dette 
eg gruna paa. 

Fram ved middagsleite kom det ein kramkar 
reikande. Skulemeisteren kjopte ein blyant han, og 
den som hadde augo med seg daa han tok upp 
gamle skinnpungen sin og skulde betala, det var 

eg det. Men daa han riste pengarne ut i handi si 
var det vandelaust sjaa, at der var triskillingen ikkje 
imillom. 

So burte i skrinet hans daa! upp i lediken! — 
Den som no berre kunde faa tak i lykelen! 

— Han gjekk allstodt kledd i ein sid blaa frakk, 
gjorde skulemeisteren, og eg visste fraa fyrr at han 
pla hava den lykelen i ei liti baklumma utanpaa 
eine flaket; det var endaa klaff med ein knapp i 
nedyver. 

Jau, daa han so sat fekk seg nonsmaten sin og 
me tvo var aaleine inne, der vart eg stird at frak- 
ken hans hekk so framifraa lagleg ned attanfyre 
benken. 

Det saud meg fyre gyro, det slo trummeslag i 
brjostet, og eg kjende som nykte og stakk det meg 
i fingertupparne. — Det fekk ikkje hjelpa, eg laut 
freista ! 

Gjekk eg der daa att og fram, sulla og tralla og 
lest som inkjevetta, krabba paa golvet med leikorne 
mine, — til eg smaatt um senn var komen stad, dit 
eg vilde. — Men ja menn kipte eg baade ein og 
tvo gongjer handi til meg att, som hadde eg brent 
meg paa den lumma. — Endeleg so var daa knap- 
pen loyst; — — stilt — stilt med tvo fingrar nedi, 
— — — og der kjem litle lykelen upp og er goymd 
i knytteneven min, — utan at skulemeisteren hadde 
merka dusti. — — At han daa ikkje kunde eingong 
faa ete ifraa seg! — nei, aa nei, so eg stunda! 
Eg talde bitarne i han, og dei vart mange, og syrgje- 
leg seint gjekk det. — So var han seint og sidan 
reidug daa. Men so var det denne fille pipa! — 
han bles, og han kara ut, han kara ut, og han bles 

so eg trudde det aldri skulde faa ende. — — Eg 
heldt ikkje ut aa sjaa paa lenger, eg skunda meg 
paa dori. 


Jau, der kom han ruslande, og tok vegen burt- 
etter Grindateigen. 

Eg inn, lykelen fram og i laasen; skunda meg 
skulde eg, og skolv gjorde eg so handi mi dilla. — 
Men meiner du so det var raad faa den fillelaasen 
upp! — Laag der ein liten kjepp; den stakk eg inn 
i lykelauga og vreid til. ,Knakk!“ — der sat ly- 
kelen fast. — No fyrst vart eg reedd so det muna, 
reiv og sleit i lykelen gjorde eg alt det eg evla; 
men han sat som var han skruva, han. — — — 
Tig no! — der h@yrde eg nokon ute i gangen; og 
den som so tok foten til vara, det var eg. 

Ei stund etter kom skulemeisteren tilbake, hadde 
serend ned i skrinet sitt, — og kom so etter at 
lykelen sat i laasen, pinnande fast. 

Og der vart eit leven! det var som heile garden 
kom til aa staa paa ende daa det vart spurt at nokon 
hadde vore i kast med skulemeisteren sitt skrin. 
Dei tok meg og fyre seg; — eg! var det likt seg! 
— og sidan eg aldri var van ljuga slapp eg med 
sovore. 

Slutten vart at han vesle Jens Roysi, son til eine 
husmannen vaar, fekk skuldi. — Far hans stod slo 
paa ein teig straks nedan husi, og han Jens og ho 
Anna, syster hans, var jamt vane vera med, dei tvo, 
naar foreldri var i arbeid hjaa oss; for der vanka 
gjerne einkvar godbiten daa. 

Det hjelpte ikkje alt det vesalle gutungen la skuldi 
fraa seg og tuta og gret so hjarteleg ilt. Ho Kari, 
sumargjenta, kunde segja ifraa ho hadde set han 

ganga lurra for seg sjolv inne i huset for ei stund 
sidan; — og so var det no dette, at han var av 
tjuveslag og, maavita. — Jau, der kjem faren sen- 
dande; for ho Anna hadde sprunge stad sagt det, 
ho. — Aa du, aa du for lyvjing og gauling! Han 
hadde sagte slege stakaren reint helselaus, hadde 
ikkje skulemeisteren lagt seg imillom. ,,For fyrr vil 
eg sjaa han liggja daud paa flekken framfyre meg, 
fyrr han skal enda i graatrgya som morfar hans 
gjorde!“ skreik han. 

Eg kjende ei pina der eg stod so det var som 
brann det under foterne mine. Han vesle Jens, 
armingen — eg visste ikkje alt det gode, eg vilde gjera 
honom, no etterpaa; eg stakk til honom sukkerbitar 
og leikor, og freista traysta honom alt det eg vann. 
Men daa han tusla heimatt kunde eg endaa lang 
veg attende heyra kor hjartevondt han hiksta og 
gret der han gjekk. 

— Medan dette stod paa var ho Olina, tenest- 
gjenta, inne i nystova og reidde upp sengi; ja menn 
laag so triskillingen der paa sengjetilet. — Glad vart 
eg, det skal vera visst! 

Men samstundes vart og samvitet vake so det 
forslo. Eg hadde no elles ikkje for vis vera so 
beinkesam just; men det var reint umfram som eg 
den kvelden stod paa naaler for gamle skulemeiste- 
ren. Pipa laut han lata meg blaasa ut, stappa og 
kveikja alt i eitt, so eg paa seinsten heldt paa brjota 
meg av all den tobakssmaken. — Og blekkhuset 
hans — ein ervelut etter gamle provsten Koren — 
tigga eg meg lov til aa reinska. Annsam som eg 
var slepte eg no det ned so det rauk i bitar. Men 
det var daa likevel alt saman so utifraa vel meint. 

Eg kjem no i soga mi til den bolken um kjer- 
leiken; for desse kvinnfolki lyt no gjerne vera med 
i alt her i denne verdi. 

Jau, det var just paa denne tidi at hugen min 
fyrste gongen stod i loge for ei gjenta si skuld. 

Eg kunde gjerne fortelja at sovore aldri sidan 
hev hendt meg; men folk er no jamt so kloke dei, 
maavita, og eg feeler dei ikkje vilde tru meg kor 
som er, og daa var det liten mun, — so eg vil 
heller lata det vera. 

Eg hev tidt og traatt baade hoyrt og lese at 
kvinna er det glupaste skaparen hev laga. — Og 
dette kann gjerne so vera. — Visst er det, at noko 
so fint og i alle luter framifraa som ho vesle Eli 
Lunde kunde eg ikkje for augo mine sjaa den gon- 
gen. Ho var paa lag eit aar yngre ho enn eg, og 
det var i skulen vinteren framfyreaat at ho fekk so 
fast eit feste i hjarta mitt. 

Eg hugsar henne vissa som ho ein morgon kom 
inn i skulestova ho og systeri. Kaldt i véret var 
det, og innefugga var ho so snaudt nok nasetippen 
var sjaaande. Men daa ho so fekk leyst av seg 
den store. graa-rutute hovudduken og stod der blen- 
kjande med sitt smorgule haar, rundlagd og raud i 
kjakarne som eit eple, lumsig og god, men endaa 
so sprettande hortig i gule skinntraya si med kvite 
ullfalden nedantil, og med stutte, blaae stakken spri- 
kjande kring leggjerne, som i hggraude sokkar stakk 
upp or dei tvo halvstyvlarne, — ja, daa var eg seld 
med same! Fraa den stundi stod det naglfast i 
hugen min, at ho og ingi onnor skulde vera gjenta mi. 

Eg kunde ikkje anna, eg laut hava ein aa for- 
telja det til; og det sa seg daa sjolv at det vart han 
Sjur-Ola. 

»Ja, SO kunde eg taka henne Aasa, eg,“ sa han; 
det var systeri det. 

Ja, det maatte han meir enn gjerne; og me tvo 
verbrerne gav daa kvarandre handi paa dette, aal- 
vorsleg og stgdleg som dei vaksnaste karar. 

Eg hadde hggtid eg naar eg kunde vera der ho 
Eli var; det vart som sundag med so! um sumaren 
berre eg saag henne. Var andre i laget med, vart 
det med naudi eg fekk maalet upp for blygsla; men 
hgvde det so me var for sjolve oss, daa kann det 
vel henda der var liv baade i prat og leik! Vera 
henne hjelpen og beinkesam, bera tina hennar, 
breyta veg igjenom sngskavlarne naar me gjekk i 
skulen saman, det var min stgrste hugnad. Var det 
noko ho bad meg um — og det var ho ikkje bljug 
for —, var det sjeldan eller aldri eg vann segja nei. 
Ho skyna nok berre altfor vel, trollet, at eg lika 
henne serlaga. Og som ho kunde finna paa pina 
meg naar det fyrst sveiv henne! Det var soleis 
ein dagen fram paa vaaren at lensmanns-sonen, han 
Knut, var burte paa Lunde i fylgje med far sin; og 
eg var der og. Me var jamaldringar, eg og han 
Knut. — Jau, so var ho so stor paa det daa at ho 
ikkje lest sjaa til den sida der eg var eingong, berre 
gjekk dragsa med honom, skulde syna baade dette 
og dette; det saag endaa ut som eg snaudt nok 
skulde hava lov vera med, eg. aa seinsten vart 
eg so arg at eg egla meg i basketak med han Knut 
og smurde han dugeleg upp. So vart det paa timen 
eg daa som var henne den likaste. 

-—— Og eg droymde og droymde — vakne drau- 
mar um henne og meg, og meg og henne. Tidaste 
var det ein kjelke med vengjer me hadde oss; ho 
sat framanfyre og eg bakpaa, og so fauk me stad 
vida yver fjell og hav, baade til Island, Amerika og 
Nordpolen, og der slumpa me inn i alle dei hen- 
dingar som til kunde vera og vel so det. 

Hovde det seg naar me var ute leika at nokon 
gjorde henne meinka i eitkvart, so ja menn var eg 
reidug paa flekken, eg og! Mangt eit blaatt auga 
fekk eg for hennar skuld, og likso mange gav eg. 
Um det endaa var storre og sterkare gutar, so raaka 
det gjerne dei likevel fekk smurning; for han Sjur- 
Ola var jamnaste til stades, og det ikkje ein evla, det 
kunde tvo. — — — No, daa so sundagen kom og eg 
vel hadde fenge bisken og flitt meg, la eg i veg burt- 
etter til Lunde, skulde syna henne Eli triskillingen. 

Eg raaka henne nedan leda, der heldt ho og 
systeri paa spela tolvstein. 

Og ho totte no det, at skillingen den var reint 
makelaus gild. — — Um ho ikkje maatte faa lov 
halda han i handiP — — Jau — — ho fekk vel det. 

Stod ho daa der fikla og fingra med han, nid- 
glante han paa alle leider. 

»Du, vesle Per — —P* sa ho, smeikjande blid 
som ein rjomekling. 

»JaP“ 

Du kunde gjerne gjeva meg denne skillingen, du.“ 

— — — Det var som kjende eg ei rennelykkja 
sn@ra halsen min ihop. 

Ho saag nok eg ikkje var so reidug som eg 
pla til aa dansa etter som ho spela; — og: der 
visste eg ikkje ordet av fyrr ho f6r piltande stad 

uppyver. — — Kjeerleiken eller triskillingen} — — — 
Og triskillingen vann. Etter henne kila eg og greip 
henne; remja seg og skreik gjorde ho, beit meg og 
i eine fingeren so blodet tippa; men det hjelpte ikkje, © 
eg vreid handi hennar upp og tok skillingen til 
meg att. 

Endaa ja menn var eg likevel tung um _ hjarta, 
daa eg sidan for labbande paa heimveg. 

— Men fraa no vart triskillingen meg kjerare 
enn nokosinne; eg visste kva han hadde kosta meg. 
— For aa vera so trygg det berre var raad sauma 
eg han fast under ei bot til brok-liningi, men laut 
fleire gongjer um dagen spretta uppatt og sjaa um 
han var der. 


rVe 


Gjekk det eit par dagar i skulen att. Nettupp 
som me so ein eftan vart fri, kom han vesle Hans 
Lundehaugen, skulde ser til kreemaren kjopa tobak 
aat far sin. 

,Du var gjerne kar kjopa meg og ein rull, du?“ 
sa han far. 

Ja, han var daa det. 

Men som no han far tok pungen sin fram talde 
etter, hadde han ikkje nok smaapengar. 

,Hev du Per aa laana meg so lenge?“ spurde 
han; for eg pla jamnan tena meg einkvar skillin- 
gen med aa selja ber. 

Nei, det havde seg, eg hadde kje solaga no. 

Ho Olina og eg, me tvo var som tidaste ikkje 
plent dei beste bussarne, og passa gjerne paa gjera 
kvarandre all den smaameinka me kunde. Um eg 

ikkje hadde? meinte ho; enn den gruse triskillingert 
daa som eg gjekk med i brok-liningi? 

,90 berre hit med han!“ tok han far frami; der 
vart snart nggdi av sovorne no, let han. 

Eg forstod det peika ein galen veg dette, og tok 
so smaatt paa halda meg burtaat deri. Men han 
far skyna for vel kva eg hadde i tankar, og gripen 
vart eg just som eg alt stod paa spranget. 

Eg veit eg skreik som var ein kniv stungen meg i 
kroppen. Kva meir eg gjorde kann no vera det same; 
men visst er det, han slepte meg att, og det snggt. 

Eg ut, og uppetter den store urdi so fort foterne 
berre vann bera meg. 

Straks ovan garden er der ein hardla hog bratt 
hamar; men fremst framme paa floget stend det her 
ei stor bjork, som toygjer seg like ut yver djupni, 
greinut og breid. 

Dit upp paa hamaren for eg og kleiv ut i bjorki, 
— eit vaagespel eg hadde freista nokre gongjer fyrr, 
men som nok baade den eine og den hin der paa 
garden skulde lata vera gjera meg etter. 

— Sat eg so der millom himmel og jord medan 
dei heite harm-taaror brann meg paa kjakarne, og 
saag ned yver verdi som ho laag breidde seg under 
meg, SO urettvis og so vond. 

Ein galen tanke steig meg upp i hausen: um eg 
no berre ein augneblink slepte taket, — so kunde 
dei sidan hava takk for meg! 

Og eg tok til aa drayma meg korleis det so vilde 
ganga: Fram mot kvelden vart dei illhuga, skulde 
stad leita. Men naar dei fann meg der i urdi nedan- 
fyre, sundslegen, blodut og livlaus, — ja, so kunde 
det vel henda der vilde verta syrgjing og tuting! 

Maala eg meg vidare ut korleis dei ein dag koyrde 
ei liti likkista or tunet. Men han far gjekk baketter, 
vreid hender og gret: ,nei, aa nei! — einaste son 
min, du vesle Per, du vesle Per! — at eg daa 
kunde vera so ill med deg!« 

Og eg lo ved tanken ein laatt so haas og stygg 
at det riste i meg sjolv av feelska. 

— Men so kom eg til aa hugsa paa henne mor, 
som no var med buskapen uppe paa fjellstelen, — 
kor hjarteleg vondt det vilde gjera henne, kor ilt ho 
vilde koma til aa sitja graata. — Og ikkje anna i verdi 
kunde faa hugen min so reint vidje-mjuk, som at eg 
fekk sjaa taarorne taka til aa blenkja henne mor i augo. 

— So var det og den nye luva med dei tvo 
flugsi i nakken og blanke massing-ankeret paa sida. 
Det var han Per, morbror min, siglaren, som hadde 
sendt meg henne heim fraa Bergen; og eg hadde 
no endaa stunda mykje etter aa syna meg 7 henne 
ved kyrkja bispedagen. 

— Men det verste av alt var dette, at eg for 
nokre dagar sidan hadde fenge fat i eventyrboki hans 
Moe og hans Asbjornsen, og hadde enno ikkje naatt 
lenger ut enn til ,Grimsborken“, som eg hadde heyrt 
skulde vera so framifraa morosam. — Herre Gud, 
— det var daa likevel for tungt segja verdi farvel, 
naar her var so mykje aa liva for! 

— Og dagen gjekk sin veg smaatt um senn; og 
plent det same gjorde modet mitt og. Eg kjende 
meg med eitt so gaulande svolten, og ein liten frei- 
star tok til aa kviskra: ,gjeve Gud eg torde gaa 
ned faa meg mat!“ 

Men verre vart det daa det tok paa dimmast; 
for eg var so forfeelande myrkreedd. 

Jau, so var eg endeleg nede or bjorki att, etter 
at triskillingen fyrst var godt og vel goymd i eit 
trepikkar-hol. 

Og alt som solstripa kraup uppyver den store 
sng-tinden i sud, kraup eg nedyver mot garden, 
loynande meg so mykje raad var attum stuvar og 
steinar. 

Vart det daa umsider so dimt at eg for harde 
livet ikkje torde vera ute lenger. 

Og no fekk det skura! Muneleg stryk kom eg 
sagte til aa faa; men triskillingen kunde dei no kor 
som var bita seg i gomarne etter! 

Ottesam og stillvoren som ein tjuv smatt eg meg 
innum deri; — nei, ikkje nokon lest ein gong sjaa 
meg. Eg byrja so smaatt faa voni upp; for eg hadde 
ja menn venta meg anna i velkoma. — Daa det leid 
um lite vaaga eg meg burtaat bordet, fekk i meg 
noko graut og mjolk. 

So smatt eg ut i nystova, smaug i seng, og takka 
fyrr eg sovna Vaarherre som hadde laga det so 
godt alt ihop. 

— Men den takke-boni kunde eg gjerne ha venta 
med til det betre var hove; for so reint snikkelaust 
var det heller ikkje meiningi eg skulde sleppa. 

Eg var ein eerekjzer gnasse, og noko sovore som 
aa faa tukt i skulen var eg reedd som dauden sjalv. 
No visste han far dette, og hadde daa vore so 
utifraa meinsleg beda skulemeisteren ,,setja meg att“ 
dagen etter, til bot for traaskapen min. 

Fjoren og glad som ein fugl kom eg i skulen 
um morgonen. Eg kunde paa mine fingrar kvar 
dusti eg vart spurd, las tridje artikelen i katekisma 
og um Saul i bibelsoga so det berre saud etter, og — 

visste ikkje av vondt aa segja, eg, fyrr fram ved 
middagsleite. 

»Ja,“ sa skulemeisteren, ,no fer de taka fritimen 
dykkar, born; — men du Per kann faa lov sitja 
her, du,“ la han til. 

— —- — Eg vart berre standande munnopen 
glana honom upp i augo. 

»Du forstend vel det er meiningi du skal sitja 
att i dag?“ 

— Sitja attP — — egP — — — Ja, so med 
ein gong skyna eg korleis det hekk ihop. 

Men so saara og illsinna som eg daa vart vil eg 
ynskja eg aldri meir maa kjenna meg. 

Ned att sette eg meg paa flekken, og vart sitjande 
timen til ende med henderne under hoka, nidstira i 
bordet. Tisking og knising hoyrde eg ikring; for 
det var dei som var ovundsjuke paa meg etter di 
eg stadt stod meg so godt med skulemeisteren, og 
no totte dei dette for vel, maavita. 

Borni fekk bod taka nista med ut paa bakken, 
og skulemeisteren sjalv gjekk aat hi stova, skulde 
faa maten sin der den dagen. — Um ei rid kom 
han ut i nystova att, gjorde ei snuning innyver gol- 
vet, men gjekk so sin veg utan aa mela eit ord. 

Jau, endeleg var kvildi til ende og ungarne ropa 
inn att. Naar alle hadde sessa seg, kjem skule- 
meisteren hit, bed meg lesa det fjorde av bod- 
ordi. 

— Aldri knystet fekk han hgyra. 

So las han det sjolv, tok sidan til aa leggja ut 
um deim ,som heedrer fader og moder‘, at ,de skulle 
lenge leve i landet“, og slutta med aa spyrja um 
eg no ikkje hjarteleg trega at eg igaar var so urei- 

pen mot han far, som Vaarherre sjolv hadde sett 
yver meg ,til at byde og raade“. 

Men her raaka han just slaa paa knall-perla. 
Det var dette som arga meg so beiskeleg at dei 
vilde velta all skuldi yver paa mi sida, medan eg 
sjalv etter Guds og mannsens log ikkje kunde skyna 
betre enn at retten var min. 

Sinna burtimot vitloysa spratt eg upp, slo i bor- 
det det vesle eg orka, og skar i med eit mele som 
dirra og peip av ov-ilska: ,nei, koke meg, so gjere!“ 

— Det vart stilt i stova so du kunde hoyrt ei 
knappenaal detta. 

So gjekk skulemeisteren med vyrdsame stig burt- 
etter golvet og ut. 

Eg visste med same kva dette hadde paa seg; 
for vart ender og daa ukjurskapen altfor stor, vanka 
det gjerne stryk paa nevarne. 

Men eg berre beit tennerne ihop daa han kom 
innatt med eit munelegt ris i handi. 

»Kom so med henderne, Per,“ sa han. 

Og det gjorde eg paa den maaten at eg stakk 
honom baae knyttenevarne beint upp under nosi. 

Fjetra steig han eit stig attende, saag eit lite bil 
paa meg, — braut so buska sund og gjekk stad 
stakk henne inn i omnen. 

No fyrst bar det i graat med meg — ein graat 
so skakande sterk som eg enno aldri hadde graate; 
og det gjorde baade varde og rokk fyrr eg kunde halda 
upp att hiksta og hikka. 

— Frampaa kvelden, som eg sat attum smidja, 
kavande med tankar so myrke og so saare, visste 
eg ikkje ordet av fyrr skulemeisteren stod fram- 
fyre meg. 

»Er du sint paa meg, vesle Per?“ sa han. 
Eg svara ikkje, — kunde det ikkje heller, for 
eg kjende meg so underleg tjukk i halsen. 

»Hev eg vore vond ved deg? — — — Men eg 
vilde. deg, det berre so vel kor som var, — — — 
for du veit daa det at eg held so utav deg.“ 

So braut graaten min laust aa nyo. 

Skulemeisteren tok meg paa fanget; og korleis 
me tvo no sat snakka saman, det vil eg ikkje ein- 
gong freista mana fram att. Men det veit eg, at 
aldri korkje fyrr eller sidan saag eg ei taara trilla 
han gamle Lars skulemeister or auga. 

Og paa seinsten sovna eg der paa fanget hans, 
med ei takksam kjensla av lukka og fred; men so 
treytt, aa so treytt, so troytt. 

Leid det fram til laurdagen kom; og den dagen 
var det me skulde meta fyre bispen. 

Tidleg um morgonen vakna eg, var ute or sengi 
og burt fekk i meg bisken i ein ruff; og so bar det 
aat bekken til aa vaska og skura so gronsaapa sveid 
i augo. Sidan paa med kyrkjeplaggi, sprettande nye 
fraa topp til taa, so henderne mine vart maala blaae 
av lo-liten berre eg strauk meg nedetter den skinande 
sylvknappa troya. 

Vesle-brunen var folunge den tid; men endaa 
han ikkje var meir enn godt og vel ei vika gamall, 
so ja menn dansa han so det slatt etter der me 
kgyrde burtetter vegen med mor hans fyre stolkjerra. 
Han visste ikkje, stakar, at han um nokre dagar 
skulde verta morlaus, | 

Det var han far sjalv som koyrde meg, og eg 
skal tru eg ikkje var lite byrg daa me svinga ned 
framum kyrkja; der stod det alt bygdefolk store og 
smaae i mengd. 

,Ja lat meg no sjaa eg ikkje fer skam av deg 
i dag, guten min,“ sa han far og kosta dumba av 
treya mi. 

'— Jau, best det var der kjem bispen gangande, 
beygd og bleik, med sylvkvitt haar ned under hgge 
hatten, og med gullkrossen blenkjande paa den svarte 
kjolen. 

Men bakum honom kom presten, feit og breid, 
um ikkje plent so hegt i véret med nosi som han 
var van. Og so endeleg den tunne prestefruva med 
fem eller seks av borni deira trippande etter. 

Hattar og huvor vart lyfte der fylgjet skreid 
framum og inn kyrkjedgri; so streymde me andre 
same vegen til. 

— Skulemeisterane stelte seg upp paa kyrkje- 
golvet, kvar med sine for seg. 

Og so vart det beding og syngjing og lesing og 
yverhoyring. 

Det var ikkje greidt aa vera skulemeister heller daa. 

Han Ola Seim var den som fyrst laut i fikten, 
og endaa so kipen ein kar han elles vilde vera, so 
ja menn var det sjaaande kor han den gong dilla i 
knei, aldri so lite han raaka staa still. 

Nei, so var han Anders Jakobsen anna til kloy- 
var. Fraa fyrst var han no berre fatige husmanns- 
ungen paa ein plass under Lunde. Men eit par aar 
etter han var framsloppen slo presten og nokre 
bygdemenner seg ihop kosta honom paa leerar-skule, 
og sidan endaa paa klokkar-skulen sgr paa Stord, 

Daa han so kom heimatt hadde stade ut lera, og 
vart klokkar i den hi sokni, jau daa var han stor- 
karen fraa ende til annan; — du skulde ikkje anna 
sjaa enn haaret stroke upp som ein hanekamb, kvit 
krage og svart kjole med kluft baki, og eit maal 
tala han, som du skulde hoyrt spurnadboki sjglv. 

Det var gut som ikkje var klumsa framfyre 
bispen heller det. Daa tidi kom spratt han fram 
paa golvet som ein annan hallingdansar, gjekk so 
der svinga seg paa heelarne og sveiva med armarne, 
medan han spurde og preika og preika og spurde. 

— Men han gamle Lars aksla seg og kremta 
seg og tok det med tol som han pla, han. 

— Naar skulemeisterane vel var reiduge med 
sitt, kom bispen sjglv tok til aa hgyra oss yver. 
Eg totte han saag so god ut, at eg var ikkje reedd 
heller daa eg endeleg hadde honom der beint fram- 
fyre. 

yKan du, min lille gut, fortelle mig noget om 
Jesu foadsel?« 

Og det var no som tok han bandet av ein ertre- 
sekk, det. — Ja, so var daa det so bra. 

, Naa! — Nattevagt over deres hjord — — — 
ved du saa hvad hjord er?“ 

»Det — maa vera ein bgling det,“ svara eg. 

,BelingP?“ — ja, kva vilde det segjaP — han 
snudde seg til skulemeisterane, som hadde sett seg 
i stolen straks nedanfyre. 

Og han Anders Jakobsen upp med same: _,Hr. 
biskopen maa undskylde, de taler desveerre saa 
bondeagtigt disse born.“ 

,Jeg onsker at vide hvad ,,beling* er,“ sa bispen, 
og det so det beit. 


3 — Per Sivle: Sozor. 

Jo,“ svara han gamle Lars, ,en beling er de 
same som en samling af kveg.“ 

No, eg hadde daa svara so serlaga glupt. Og 
bispen strauk meg yver haaret med den turre skjel- 
vande handi si; ,det var kvik flink gut!“ sa han. 
—— Men daa kann det vel henda eg voks der eg 
stod, eg og! 

Nei, at eg no kann faa fat att i rette traaden i 
soga mi, so var det dette eg vilde fortelja, at naar 
me gjekk ut or kyrkja kom der ein framand mann 
stad helsa paa han far. Kleedd var han halvt som 
bonde og halvt som byfant, hadde brillor paa flate 
nosi med den uppetter-bretta tippen, og det tunne 
raude skjegget hekk langt nedyver bringa paa han. 

yer det han Torstein Kvaale?“ sa han laagvore 
og langdrege. 

Jau, det var daa det. 

,»Og mit navn er missions-emisszer Anton Samuel- 
sen fra Ryfylke.“ 

»Det kann raaka det ja,“ svara han far. 

Ja, han reiste kring sanka studnad til missjonen 
nede i Zululandet. Han skulde i kveld halda sam- 
ling paa Uppheim, garden der kyrkja ligg; men so 
var det dette um han ikkje maatte faa lov gjera det 
same kvelden etter heime hjaa oss? 

Aa jau, der fekk verta ei raad med di, meinte 
han far, lova og paa likaste maaten gjera det kunnigt 
der i heimreppen, og tok endaa skreppa hans med 
i kjerra daa me sidan koyrde heimatt. 

— Fram paa sundags eftan kom karen reikande. 
Og etter som det leid tok folket fraa grannegardarne 

til aa sankast inne i stova, sessa seg paa benkjer 
og i sengjer og kvar dei elles kunde koma til. 

Store hoggestabben vaar vart rulla inn burt paa 
golvet; det var preikestolen. 

Det byrja med at framandkaren gav bod slaa 
upp ein salme; daa so den var sungen, steig han 
paa stabben tok til aa leggja ut. 

Og ja menn var det gut som fekk rgysti upp, 
daa! Det var som det berre dirra og ylte gjenom 
stova medan han mana fram det heite helvitet, kor 
grysjelegt dei ufrelste sjeelerne hadde det der, kor 
diplegt dei skar tenner, banna og skreik naar dje- 
velen og englarne hans slo klorne i deim og duppa 
deim. ned i brennande svaavel-sjgen, so blaabrandute 
logarne skola og skvatt. 

Men med eitt var han so mjuk og mild i maalet 
daa han tok til aa fortelja um Vaarherre i him- 
meriket kor god han var, kor ovleg dei sele-vart 
fagna hjaa honom uppe i den ljose staden med 
gator av gull; der gjekk dei ikring i lange kKvite 
kleede, med gullkruna paa hovudet og palmegreiner 
i henderne, medan den eine gudsengelen fagrare enn 
den andre fauk til og ifraa, leikande paa gullharpa og 
syngjande den nye songen um lambet som var slagta. 

Og no vilde han beda oss kvar og ein velja, 
anten me vilde hgyra heime der nede eller der uppe, 
naar tidi kom at det vart aa segja farvel til denne 
jordhytta her. 

Men det laut me vel hugsa paa, at berre den 
fekk ervelut med Kristus som skipa seg etter bodi 
hans; og no var dette Kristi klaare bodord til oss: 
aa leida dei arme heidningar ut or villa og attende 
,til hans hjord og sande faaresti‘. 

Las han upp or ei bok og orda vidare ut um 
kor ggjeleg det stod til der ute hjaa heidningarne, 
og kor naudturvelegt det var aa koma deim til hjelp, 
som heldt paa streeva og kava med aa kveikja ljos 
i-dette forfeelande myrkret. 

— Der var, daa han siutta, snaudt nok eit turt 
auga inne i stova; og som han so lét hatten gaa 
ikring, tok baade den eine og den andre til aa leita 
pungen fram or lumma. 

— Eg for meg veit at ikkje ordet av heile tala 
gjekk meg i miss der eg sat paa vesile krakken 
min beint nedan stabben, og klokt i hugen var eg 
so visst som nokon. 

— Fram paa kvelden hevde det seg so at prei- 
karen og eg kom til aa prata. 

yElsker du Jesus du, gutten min?“ sa han. 

— — Jau — — eg gjorde nok det. 

— Ja, for Jesus var so snild han, og heldt vissa 
so mykje utav alle dei smaae. 

Eg kunde no segja ifraa eg, at eg hadde fem 
breder deruppe hjaa honom. 

— Um so ikkje eg og hadde hug koma der? 
— For han vilde vona der enno ikkje var noko 
som heldt mitt hjarta burte fraa Jesus. 

Men kor han kom til aa venda og snu, nok er 
det, han fekk endeleg vita at eg hadde slik ein 
makelaus triskilling som var meg so serlaga kjer. 

Ja, den laut eg segja meg laus fraa; for yver 
dorstokken i gudsriket kom ingen med framande 
gudar i hjarta. 

Eg spurde handfallen um mindre ikkje kunde 
gjera det. Eg hadde ein sliten vest, som var vorten 
meg heller liten og; men eine lumma var enno plent 


ay 


like god som ny. Naar eg no bad meg lov gjeva 
den vesten til han vesle Mons Bakken — han hadde 
korkje far eller mor, han stakar! — tru ikkje det 
vilde gjera god mun? — medan eg tenkte med 
sjolve meg, at knapparne kunde eg daa likevel 
spretta utor. 

Nei, det vilde ikkje bata dusti det, let han; alt 
eller inkjevetta det var kravet, og det var ikkje aa 
rikka. — Tok han so upp or frakkelumma ei rund 
hardla hog massing-gskja, gav seg til aa skruva loket 
ifraa; ho var paa lag til helvti full av koparpengar, 
og dei skulde vera — fortalde han — ,til en skole 
for de arme smaa sorte hedningebern, som springer 
nggne omkring og spiser hinanden der nede i Zulu- 
landet“. — Um eg no slepte triskillingen nedi der? 
— — so kunde han og fortelja andre born der han 
for fram kva den vesle guten hadde gijort for dei 
stakars heidningarne. 

Dette var just aa taka meg paa meinaste stellet; 
naar eg so og samstundes kom so vel inn i det 
med Vaarherre, — — ja, daa fekk det ikkje hjelpa, 
eg laut lata staa til! 

Men ja menn vart det meg likevel ei tung gonga 
uppetter til trepikkar-holet; og eg kjende det som 
vilde foterne ikkje flytja seg under meg daa eg ende- 
leg var paa nedvegen. Stana gjorde eg rett som det 
var, saag paa skillingen, blenkte han paa treyeermi, 
og var fleire gongjer iferd med aa snu. — Men so 
tok eg meg saman, gjekk med stode stig beint inn 
til preikaren, snudde andlitet ifraa — — — og straks 
etter hayrde eg triskillingen fara klingrande ned i 
penge-oskja. 

— Men det kann vel vera at eg kjende meg 

byrg og heppen no naar det fyrst var gjort! Eg 
totte eg hadde stridt den gode strid og vunne siger, 
og eg er reedd at hadde nokon av granne-gutungarne 
den kvelden neita meg retten til gudsriket, vilde der 
vanka all den stryk eg kunde gjeva. 

Eg gav meg ikkje fyrr eg fekk lov vera sengje- 
felag med preikaren um natti; eg totte det kunde 
heva det, etter som no han var eit guds-menne 
han og. — Og snart sov eg den rettvise sin svevn. 

— Fram i graalysingi vakna eg med ei usel 
kjensla av at nokon heldt paa strypa meg. — Prei- 
karen, han laag sov og raut som du skulde hgyrt ei 
kaffikvern. 

Daa med eitt datt det yver meg med ei for- 
felande tyngd at triskillingen ikkje var min lenger! 

Nok freista eg med same leita fram att dei grun- 
nar som igaarkveld hadde so stort eit evle; nei, det 
vart som aa gripa i r@yk det. 

Det rann meg i minne alt eg hadde sett inn paa 
den eigneluten; —- og no! — — at eg daa kunde 
vera slik ein braavim! 

— @skja stod der straks framfyre meg paa 
fote-fjoli og blinka; — — der var han! 

— — Naar berre eg torde! — — For det var 
no ikkje sagt mannen med sngggaste fann paa sjaa 
etter, eller um so skulde henda, daa illetru meg; 
— so sagte kom han til aa fara kring skroyta av 
meg plent like godt. 

— Og Vaarherre, som var so god, so god, vilde 
nok sleppa meg inn til seg kor som var, naar eg 
angra hjarteleg etterpaa og var snild og lydug gut. 

— Elles kunde ingen vita kven han var for 
ein denne framandkaren. Kann henda naar alt kom 

til alt, han stakk pengarne i si eigi lumma, land- 
lauparen! 

— — — Og hadde nokon raaka koma inn i ny- 
stova paa Kvaale um ei rid, vilde han ha funne 
meg i berre skjorta standande paa knei i sengi iferd 
med aa skruva loket av penge-oskja. — Jau, so 
varde det heller ikkje lenge fyrr eg aa nyo hadde 
triskillingen millom fingrarne. Han var lett nok aa 
kjenna der han laag i kopardungen blenkte og 
skein. 

— Men ikkje fyrr fekk eg smetta meg under 
felden att fyrr samvitet vakna med ofseleg magt. 
Skillingen brann meg i handi som var han gloande; 
eg hadde kjensla av at maken til styggedom visste 
eg meg ikkje, og meir enn gjerne vilde eg ha lagt 
han tilbake, men torde ikkje rikka meg av flekken, 
for eg feelte hin-mannen skulde koma fakka meg 
med same. Skolv gjorde eg som eit ospelauv, kald- 
sveiten taut fram yver heile min kropp, og endeleg 
braut stridgraaten laust. 

Preikaren vakna og spurde undren kva som var 
tiss. Hakkande og hikkande kom eg so fram med 
kva ilt eg hadde gjort, og bad og velsigna honom 
taka den uszle triskillingen attende. 

»Nei, mit barn,“ svara han, ,det vere din straf 
at du selvy maa beholde den selvpenning for hvilken 
du som Judas Ischkarioth har solgt din herre og 
frelser. “ 


Aa jau! tuta eg, — han maatte, han maatte! for 
utan fekk eg aldri meir ein glad time! — han laut! 
— han laut! 


Og paa seinsten vart det so at han gav etter. 
— Men det veit eg, det var med hugen heilt annar- 

leis audmjuk og smaalaaten eg denne gongjen hgyrde 
skillingen fara klingrande ned i @skja. 

— — — Eg vart lenge liggjande vaken den mor- 
gonen frametter; eg laag tenkte og gruna paa so 
mykje og mangt. 

Og daa eg endeleg sovna att med same det ljose 
solauga blenkte fram yver Li-nipa og keik inn gjenom 
ruta, daa hadde eg lova Vaarherre at eg vilde verta 
missjoneer. 

— Men at den lovnaden aldri vart liv, — — det 
likevel er ikkje triskillingen si skuld. 

BERRE EIN HUND 
& 


an Hall var ikkje anna han stakar, han var 
. berre ein hund. 

Men um han no og berre var ein hund, so var 
han daa kor som er ein framifraa hund; han var 
framifraa baade stor og klok, og livde dertil sitt 
hundeliv so framifraa utbytt av lagnaden millom lukka 
og ulukka, at livssoga hans, vissa for meg, eig fullt 
so vel krav paa aa minnast som mangt eit mannsliv. 

Men fyrr eg no held vidare fram, lyt eg fyrst 
faa lov ganga noko attende og fortelja litevetta um 
nystova heime paa Kvaale, og kor det bar til at ho 
vart bygd. 

Godfar min, han gamle Per Kvaale, var innpaa 
fem og seksti aar gamall daa han fylgde andre kjer- 
ringi si til jordi. Men der var livseld og livshug i 
gamlen enno; ikkje lenger til enn aaret etter kom 
det upp, han hadde i tankar aa gifta seg att, og det 
med ei taus paa godt og vel dei tvo og tjuge. 

Same sumaren var det han fekk bygt seg ny- 
stova. ,Fer du ein gamall mann, so skal du no 
likevel faa deg ny stova, Mari,“ sa han godfar. 

Nystova var bygd inn ved den gamle, der far 
min, som no hadde teke imot garden, skulde halda 
hus; der var der imillom. 

Ho var reint namngjeti radt fraa fyrstningi denne 
stova hans godfar, hev eg hgyrt segja, med di ho ~ 
var det einaste maala huset som fanst paa lang leid. 
Blodraud som ho var, glaste og glimde det av henne 
uppe paa Kvaalshaugen, synberr som ho laag der 
framfyre heile bygdi. 

Det fyrste som eg minnest, var no han godfar 
longe gaymd under torva; enkja hans var fari til 
Amerika, til ei syster ho der hadde, og nystova var 
komi i far min si eiga. 

Ho var no ikkje just so glimande aa sjaa paa 
no lenger; bordkleedningi var sprukki, og maalingi 
bleikna der ho ikkje var avdotti. Men endaa var 
no nystova paa Kvaale haldi for aa vera den gildaste 
stova der i bygdi. 

Og inni var ho rett fin, etter havet. Golvet var 
jamnaste reinskura, medan dei andre stovegolvi i 
grendi kunde takka til fekk dei seg ei laug til kvar 
hegtid. Tvo veluppreidde sengjer stod der alltid, og 
dei kom mang ein gong vel med, naar presten eller 
skrivaren eller og einkvar turisten skulde hava hus 
for natti i Hallvardsreppen. 


HT. 


Ja, so var det daa den vaaren eg hadde fyllt mitt 
tolvte aar, — det var endaa den same vaaren mor- 
bror min, han Ivar Lunde, bleiv i Lensosen. 

Det var ein dag framunder jonsok, og me sat 
endaa og dogurda oss heime paa Kvaale, daa me, 

best som det var, hgyrde gardshunden vaar, han 
Passupp, taka paa aa halda eit syndeleven nede paa 
vegen. Han illgoydde, og han kvein og bar seg so 
det var reint ulikt. Men ender og daa kom der 
med innimillom eit glufs so grovt og holt at det var 
diplegt aa hgyra. 

»Nei, men so spring daa ut, du Per,“ sa ho 
mor, ,og sjaa kva det er hunden baskar med!“ 

Men enno fyrr eg vel hadde fenge lagt skeii 
fraa meg og kome meg fram fraa bordet, hoyrde me 
Stig ute paa tunet. 

So tok det i klinka, og inn igjenom derglytten 
stakk det med same eit mannlikan, slikt at eg enno 
aldri maken hadde set. 

Lang var han og smal var han som eit rive- 
skaft; hatten hans var liten og striput, andlitet tunt 
og treturt, med naseklemma og uhorveleg langt ljost 
kinnskjegg; traya og knebroki var roglelita som ei 
rey, sokkarne graae, og sngrestyvlar hadde han 
uppetter dei tvo pipestylkjerne til smalleggjer. 

Han vart standande eit grlite bil med klinka i 
handi og bisna paa oss; so nikka han, krokte seg 
under tverstokken og steig inn. 

,Aa nei, aa nei!“ sa ho mor, og flutte seg lenger 
inn paa benken. 

»Jau, beiske deg!“ tok han Salamon, tenest- 
drengen, i, heller noko laagt. 

Men daa eg so samstundes vart stird framum 
honom som inn var komen, kunde eg ikkje halda 
meg fraa aa setja i eit illskrik av reedsla. 

For der attum honom stod med labbarne paa der- 
stokken og glodde inn i stova eit ubeist so skreemelegt, 
at eg ikkje kjende foterne under meg, so feelen vart eg. 

Trollet tottest meg vera likso stort som ei liti 
kviga; det var brungult paa lit, med noko myrkare 
ragg framme paa halsen, og so hadde det ein kjeft 
med slik ein tanngard, som det stod der og teva og 
hengde med tunga, at det maatte kunna tyggja ein 
slipestein. 

Eg var viss paa det ikkje mindre kunde vera 
enn ei lova, ein tigerkatt eller eit anna av dei glu- 
pande udyri eg just hadde lese um i ,,Jagthistorier 
fra Afrika“, som i dei dagar fylgde med ,,Almue- 
vennen“, og eg venta meg ikkje betre enn at me 
paa raude rappen skulde verta sundrivne og uppetne 
alle ihop. 

Men so gale gjekk det no ikkje heller, og daa 
eg saag rakken for det fyrste vart standande der han 
stod, krokte eg meg upp under kraaskaapet, og slo 
meg til tols so godt eg kunde. © 

Medan so hadde han, reklet, stroke hatten av 
hovudet og sjokla fram yver golvet. 

Han far var den som fyrst fekk maalet upp. 
»Kvar er denne karen ifraa daaP“ spurde han. 

Men der var ikkje meining skapt i det som spg- 
kjelset svara, det let som berre ,viski vaski ruski 
raski“, alt saman. Og so log han og riste paa hovu- 
det og bar seg so eg ikkje kunde halda meg fraa 
aa le, endaa so reedd som eg var. 

»Aa snakka ditt morsmaal, kar, og statt ikkje so 
og skapa deg!“ meinte han Salamon. 

Men fanten lest aldri hoyra, han, gjeng fyrst 
burt og glytter inn i kleven, snur seg so mot ny-: 
stova; der gjeng han inn, med det store gule ubeistet 
labbande etter seg. 

»Kva er daa dette for noko,“ fér no han far 

upp, greip til sida der kniven hekk, og steig fram 
fraa bordet. 

yAa Gud betre meg, no skal du sjaa han stel 
sylvskeierne mine!“ tutra ho mor. 

Men daa kjem villtysket i det same inn att, dreg 
upp setleboki si og legg ein tidalarsetel burt i vind- 
auga framfyre han far. Og so peika han mot ny- 
stova og nikka og log att so det var ikkje anna aa 
tru enn han maatte vera komen beint fraa galehuset. 

Samstundes koyrde der ei kjerra upp fyre dari, 
og han Lars Haugen, skytsmannen nede i dalen, 
steig inn. 

»Goddag i huset og takk for sist!“ helsa han. 
yEg ser fanten er alt fyrekomen,“ sa han; ,han 
klufta ifraa meg nede i bakkarne, daa eg peika det 
var hit me skulde.“ 

Goddag og sjolv takk for sist!“ sa han far. ,Men 
er det du, Lars, som er ute E08 fer med jolebukk no 
ved jonsoktider P“ 

»Ja, du maa so segja,“ svara han Lars. ,Skreemde 
han ikkje mest vitet av baade kjerring og born heime 
hjaa meg daa han kom der i dag med skrubben sin! 
— Han hadde med seg brev til meg fraa futen 
Thorsen paa Eide. Futen skriv det er ein engels- 
mann som skal vera her sumaren frametter og fljuga 
um i fjelli, kva no det skal vera godt for! So bed 
han meg finna honom husrom, og so tenkte eg 
kann henda du Torstein kunde hava raad med di. 
— Pengar hev han flust av, skriv futen, so du fer 
deg godt betala.“ 

Ho mor var no ikkje vidare moda paa hava 
korkje fanten eller skrubben hans i husi sine. Men 
kor som var, so vart det no so paa resten, dei 

skulde faa lov til aa vera. ,,Pengar er pengar, og 
tent er tent,“ sa han far, han hadde det ordtoket. 

Og soleis gjekk det til at ,mister Johnson“, som 
engelsmannen namngav seg, eller ,meistaren“, som 
han snart vart heitande i bygdi, kom til aa bu i 
nystova, baade han og hunden hans. — For det var 
no ikkje lenge fyrr eg forstod so mykje, at beistet 
likevel berre var ein hund, og det endaa ein snild 
hund, som ikkje baud paa vera nokon til meinka. 

Men den hunden, det var han Hall som eg tala 
um, ,master Hall“, som husbonden hans jamt kalla 
han. 

Ja, det var mykje til greidor med den velsigna 
hunden. Eg kann just ikkje segja ho mor vart 
vidare blid daa ho saag engelsmannen gav honom av 
den beste mat paa bordet fanst, og lét honom eta or 
ein av hennar finaste talkar. Men daa han so tok 
det gildaste teepet hennar, ei brudegaava fraa mor 
si eigi syster, og lét hunden reida seg bol paa, gjorde 
ho baade gret og let, og det var ikkje meir enn so 
mister Johnson vann beta skaden med ein fem- 
dalarslapp. 

Han Passupp vart noko som ein avsett lensmanns- 
dreng han, stakar, fraa den tidi han Hall kom i 
huset. Det var med naudi han ender og daa vaaga 
seg inn i stova til aa faa maten sin, so trygg og 
heimekomen han der hadde vore. Og aldri fyrr 
fekk han auga paa den gule engelske storkaren, som 
truleg var altfor storlaaten til aa bry seg vidare um 

honom, fyrr han krokte rygg og pilta smaaknurrande 
burtetter med rova millom bakfgterne. 

Me hadde i fyrstningi ottast mykje for det vilde 
verta so paa lag umogelegt for engelsmannen og oss 
aa skyna kvarandre. Men det gjekk ikkje so ille 
med dette endaa. Det var reint utrulegt som han 
vann greida seg med fakter og minor, og som det 
leid kom han no etter mangt av maalet vaart og. 

Han var i det heile ein snild og godlynd mann, 
denne mister Johnson, endaa so vimen han var. 
For maken til skruv skulde du aldri ha set, naar 
ridi kom paa honom; han kunde bera seg daa som 
var han rispande galen og vel so det. Soleis andre 
sundagen etter han var komen. Dreg han so paa 
seg sundagsbunaden som enno hekk etter han god- 
far, og gjev seg paa kyrkjeveg i raudluva, kvit 
grenkanta vampe, raud vest, gul skinnbrok og sylv- 
spente skor, jamvel med piggstaven hans godfar i 
handi. 

Det var vel bisning paa kyrkjebakken, skulde eg 
tru, daa han soleis budd, hgg og. stiv, steig fram 
millom aalmugen. 

Ein dag hadde han vore ute paa veiding, men 
ikkje funne livende aa lgysa skot paa. Kom han 
so paa heimvegen nede i lidi frampaa den staute 
gjeldbukken hans Ola, lauskaren vaar. Og dermed 
so klemde mister Johnson til, han, og skaut so 
bukken trilla daud nedetter. — Aa ja, ikkje for di 
at han Ola tapte paa det; bukken vart nok bett, 
skulde eg meina. 

Eg gloymer aldri eit spikk han gjorde daa eg 
ein gong ein solvarm sumardag var med han uppe i 
Stolsfjellet. Best som det var raakar me der frampaa 

ein gamall taterfant, som kom raklande hitetter med 
sekken paa ryggen. Fantekroken bad um tobak 
han, og det fekk han, og endaa ein dugeleg dram 
attaat. Han var ikkje so spar paa sovore, mister 
Johnson. Men kor det no bar til, nok er det, han 
fann paa taka upp tvo, eller det var tri dalarsetlar, 
som han baud gamlen, um han vilde dansa spildrende 
naken paa ei sngfonn der laag. — Og taterfanten 
so gjorde, han, kasta av seg fillorne sine og hoppa 
og krukte seg ei stund so godt han kunde, stakar, 
med sngen under dei berre foterne sine; medan 
stod engelsmannen so aalvorsam som han var i 
kyrkja og rita honom av i boki si. 

Eg kom snart til aa verta som ein tenar eller ei 
fullmegt hjaa mister Johnson, eg. Eg sprang erender 
for han, gjekk paa posthuset og so burtetter; fylgde 
han gjorde eg og som tidast. 

Og ikkje at eg skulde hava meinlika for det, 
trur eg! Pengar fekk eg av han rett som det var, 
bileete og god mat og, so det var reint heggtid for 
meg no frametter. 

Det var ingen faare um han far baud paa smyrja 
meg upp heller, naar engelsmannen var heime; eg 
flaug berre uti til honom daa, og so var eg berga. 

Mest til kvar einaste dag var mister Johnson 
ute og flaug og kleiv i berg og nutar. Og der er 
no endaa nggdi av sovore heime, skulde eg tru; 
ein skal hava vondt for aa sjaa so ville og sundrivne 
fjell som der. Og ja menn var han mykje verre 
enn den verste berggeiti. Det var reint umogelegt 
aa tru det farande for folkefot der han kledde seg 
fram. Han saag ikkje faaren fyre seg, kor det 
saag ut. 

yAa ja, han gjev seg ikkje fyrr han foer slege seg 
i hel,“ sa folk i grendi. 

No var eg, um eg sjolv skal segja det, ein rask, 
ureedd gut. Nokolunde kjend var eg og der i heim- 
fjelli; der hadde eg fare um etter sauer og geiter 
eller etter kraakegull og sisselrot baade tidt og traatt; 
so engelsmannen jamnaste ikkje brydde seg um aa 
hava nokon annan med seg enn meg. 

Men det stod hardt fyrr eg fekk lov av ho mor 
til aa vera med paa desse agelause ferderne. Eg 
maatte lova baade med hand og munn at eg skulde 
sjaa meg vel fyre, og ikkje ganga etter der det var 
faarlegt. 

Og mister Johnson var svert so redd um meg 
han og, soleis. Bar det paa livet laust, fekk eg 
aldri lov vera med, men maatte vera att einkvar 
staden med hunden og nisteskreppa. Det kunde 
daa vara mest heile dagen fyrr me saag likt til 
han att. 

I desse stunderne var det den trufaste venskapen 
millom meg og han Hall kom upp. Me laag no og 
skjegla heller framandt til kvarandre fyrstundes; men 
daa me vel baae tvo fann dette hardla stusslegt i 
lengdi, maatte me noko finna paa, vilde me faa tidi 
til aa ganga. 

Og endaa so vyrdsam og gamalklok i all si ferd 
hunden var naar husbonden var til stades, vart det 
snart ingen ende paa alt det loglege han kunde hitta 
paa, naar me var paa tvomannshand soleis. Han 
bykste goyande etter dei steinar og paakar eg kasta, 
flaug ender og daa uppetter meg, la labbarne paa 
akslerne mine, og so bar det i tak med oss so me 
rulla koll i koll burtetter. — Men vaar beste moro 

4 — Per Sivle; Sogor, 

hadde me av aa grava etter myser.og lemende under 
steinar og tubbor, so berre moldspruten stod. 

Det var no og reint makelaust til vit der sat i 
den hundehausen. Ein gong me var uppe i fjellet 
ei mils veg heimanifraa, batt engelsmannen reise- 
flaska si med ein liten setel attved um halsen paa 
hunden, og bad han gaa. Eg trur ikkje det varde 
yver ein times tid fyrr han var der att, med flaska 
full av vin og med namnet hans far paa setelen. 

Mister Johnson fortalde endaa, so vidt eg vann 
skyna honom, at han eingong i England fekk ,,ma- 
ster Hall“ til aa symja med den eine enden av eit 
reip i kjeften ut til ein mann som laag og baska i 
elvi og heldt paa aa bliva. Og mannen vart berga, 
han, soleis, hoyrdest det ut til. 


IV. 


Ja, det var hugnadsame dagar desse. Det var 
berre synd dei skulde faa slutt so braatt, og so paa 
slik ein uheppen maate som det dermed bar til. 

Der stend so paa lag ein fjordungs veg nordan- 
fyre Kvaale ein nut dei kallar Jorbergnuten. Han 
er namngjeten vida, baade innan- og utanlands, denne 
nuten. Men so er det no og ein ovkar aa sjaa til. 
Han er yver sine fire tusund fot hgg, og sting ende 
i véret paa dei tri sidorne, jamlagd mest som han 
var hoggen; men uppe er han so fint svarva som 
det skulde vera ein sukkertopp. Til den fjorde 
kanten, der han heng saman med ffelli innanfyre, er 
floget korkje so hggt eller so bratt, og upp der er 
det ingen vidare vande naa toppen. 

Midt uppe i veggen som snur ned mot dalen, er 

der i denne nuten eit trillande rundt stort hol inn 
igjenom berget, og der, segjer segni, held ein drake hus. 

So langt folk kann minnast attende hev berre 
tvo menne vore uppe i dette holet, og det var endaa 
han Hans Kvaale, farbror min, og so han Ola Tei- 
gen, sonen paa grannegarden. Dei kom ifraa det 
med livet baae tvo; men han farbror sa ofte det, 
at so reedd som den gongen hadde han aldri vore 
korkje fyrr eiler sidan. Og han meinte paa di, det 
hadde fulla gjenge deim verre enn ille, um han ikkje 
i verste naudi paa nedvegen hadde lova tvo geite- 
brimostar og ein saueskrott til dei fatige, so sant 
Vaarherre lét deim koma heilskapa ned att. 

Um drakehiet kunde han ikkje storre segja, enn 
at det saag ut til aa gaa myrke berget stadbeint inn 
igjenom; men dei hadde ikkje ljos med, og torde 
ikkje gaa lenger enn dei hadde ljosken av dags- 
skimten. 

Dette drakeholet i Jorbergnuten hadde mister 
Johnson gjenge og teke sigte paa like fraa han til 
bygdi kom. Ein gong provde han paa gaa upp der - 
han farbror og teigsguten hadde gjenge. Men der 
Jaut han snu paa halv veg; for ei steinskrida hadde 
aaret framfyreaat teke med seg alt som til fotfeste 
brukande var. 

So var det daa at ulukka vilde han skulde faa 
auga paa ei smal skor, som dreg seg som ein myrk 
traad upp og fram tvers yver den nutveggen som 
vender mot Hallvardsreppen, og endaa heilt um paa 
den andre sida burtimot der drakeholet er. 

Men midt under denne tverskori, djupt, djupt 
nede, er det ,Helvite“ ligg, — for det er namnet 
me der heime hev paa det tronge, forfelande braa- 

djupet millom Jorbergnuten i nord og pcg 
i sor. 

Og namnet kann for so vidt hova og, som der 
i manns minne er fare baade folk og fe derned, 
men endaa ikkje beinet kome fram att i dagsens ljos, 
minder det daa skulde vera at Jorbergelvi som 
fysser derigjenom, bar einkvar molen ut med seg i 
det vaate fanget sitt. 

Burtetter denne skori var det engelsmannen so 
hadde sett seg i hausen aa naa fram til holet. Han 
laag i samfulle tvo dagar og keik i kikaren sin fram- 
fyreaat til aa merkja seg ut vegen han hadde aa 
ganga. 

»bBed deg Gud til hjelp, og vis den freistande 
djevel fraa deg, menneskje!“ sa han far. ,Men hev 
han so stor magt yver deg at du situpp lyt gjera av 
med deg, so gakk heller stad byks utfyre med same.“ 

Men engelsmannen vilde det han vilde, han. Og 
ein speglande fin morgon, tvo maanader paa lag 
etter han var hitkomen, tok me i veg. 

Eg og hunden fylgde so langt som fram paa Teigs- 
stupet; der skulde me vera att, me. 

Men var det ikkje plent som hunden skulde ha 
ottast for ei ulukka! Han pla no alltid roa seg 
hjaa meg; men den dagen vilde han ikkje slaa seg 
til tols. Han kraup burt til foterne aat husbonden 
sin, dilla med rova, saag upp paa han og kvein so 
det var reint grotelegt; der maatte endaa mynduge 
ord til fyrr han vilde lita. 

So gjckk mister Johnson uppum fossen og yver 
brui han, starta seg uppetter berget til han naadde 
tverskori, og tok so paa fota seg tverbergs hitetter 
nuten, 


ES) 


Fyrstundes gjekk det so radt ein berre kunde 
ynskja. Men etter lenger han kom fram og upp, 
var det likt til at skori vart smalare og verre aa 
ganga. : 

Smaatt um senn hadde han likevel rokke so 
langt at det berre var glapet, so paa lag eit byrse- 
skot breidt, beint yver millom han og oss, so eg 
saag han naudende vel og kunde fylgja med augo 
kvart stiget han tok. 

Hunden sat og stirde so augo i han glimde som 
berre glader, og gav seg ille gjorde han rett som 
det var. Eg for meg kann segja eg var-so paa livet 
at eg knapt torde anda. 

Det var ein liten bergknatt engelsmannen laut 
framum, som saag ut til aa vera honom mykje til 
meins. Han freista baade ein og tvo gongjer, men 
laut jamt draga foten til seg att. — Eg vart glad 
daa eg saag han gjekk nokre fet attende.  ,,Gud- 
skjelov, no skal du sjaa han snur!“ tenkte eg. Men 
det vart ikkje noko av med sovore, ikkje; han stod 
berre eit lite bil og kvilde seg liksom, gjekk so i 
veg aa nyo. Han trivia etter tak uppetter og ned- 
etter knausen, leita med taatippen etter fotefeste, og 
tume for tume hadde han soleis drege seg fram, so 
eg alt trudde honom yver det verste der. 

Daa med eitt ramla han laus, tok fyrst inn paa 
fjellet tett nedanfyre, gjorde eit par kast i lufti, og 
so stupte han med hovudet fyre og armarne vidt 
utslegne like lukt ned i myrke djupni. 

Eg minnest som i ein draum at eg hoyrde eit 
skreemelegt yl innved meg; so hugsar eg ikkje vidare, 
fyrr eg kom sendande heim paa slaatteteigen og 
skreik, at engelsmannen var faren utfyre. 

,Gud troyste meg, kva er det du segjer!“ ropa 
ho mor, og lét grasfanget detta. 

»Kvar helst, gut?“ spurde han far hardt. 

,Aa..han..han.. datt i Helvite!* tuta/og 
hikka eg. 

,Ja, so fer han nok i Guds namn vera der og 
daa, so visst som mannemagt er faafengd,“ sa han 
far med dirrande mele. ,Eg kunde tenkja det var 
noko han bala etter.“ 

Han og han Salamon treiv kvar sitt reip, og 
burtetter bar det, endaa me altfor vel maatte vita 
det ikkje var tenkjande paa berging eingong. — Det 
einaste minne um mister Johnson me der burte 
saag var hunden hans. 

Ja, han Hall, stakar! han var reint som ifraa seg 
han. Goyande og ylande flaug han att og fram nede 
paa stupet, gjorde ender og gong i tanande laup ein 
snert uppum brui, og so attende. Paa_ seinsten 
drog han seg fram paa floget, nedfyre der me fyrr 
hadde sete, so langt som berre han koma kunde, 
og laag so og stirde ende ned fyre seg i det gapande 
sluket. Det var ikkje raad faa han der ifraa, med 
alt det me lokka. — Ut paa kveldkanten gjekk eg 
dit burt med litevetta mat; men han vilde ikkje 
smaka biten. 

Han vart verande der ved den djupe gravi aat 
husbonden i samfelde tri deger, og kveldarne utyver 
kunde me endaa like heim til Kvaale hoyra omen 
millom fjelli av dei uhuglege yli han stundom sette i. 

Men tridje dagen, daa eg fram paa eftansida kom 
og kalla paa han, kraup han seg endeleg frametter 
til meg, merkt soleis av den vonlause sorgi, at eg, 
hugsjuk som eg sjelv var i mitt mjuke barnehjarta, 

slo armarne um han og gret som eg skulde verd 
dened. 

Fraa den stundi heldt han seg til meg med 
ein truskap som var reint vedkjomeleg. Det var 
som han visste han no ikkje hadde nokon annan 
enn meg, som brydde seg um han. 

Han fylgde med heim. — Daa me kom inn i 
stova var det som han livna upp; han flaug mot 
nystovedori, goydde og gnistra og gav seg ikkje fyrr 
han slapp uti. Han snusa og leita romet rundt fleire 
gongjer. Dermed var det liksom han seig ihop att, 
og so gjekk han sin veg. — Sidan baud han aldri 
paa koma uti nystova meir. 

. yNei, men so gjev daa stakars dyret noko 
aa liva av!“ sa eg. 

,oo laga til graut og mjolk aat han i koppen 
hans Passupp, du!“ svara han far. 

,Mien .. . eg er reedd, han ikkje vil hava det!“ 

»Jaja, so feer han eta den maten han sjolv hev 
daa,“ meinte gamlen. ,Der vert ikkje gjort storre 
krus med han heretter. Men er han svolten, gjeng 
det nok ned.‘ 

Mjolki var sur som brim, og den sleipe koppen 
lukta verre enn ille. Ikkje fyrr hadde hunden snusa 
til det fyrr han snudde seg ifraa og saag upp paa 
meg med eit augnelag som vilde han spyrja, um det 
kunde vera meiningi mi han skulde eta so ufysen 
mat. Han var ikkje van med sovore han, skulde 
eg tru, og vanen er vond aa venda for baade folk 
og fe. — Men eg hadde ikkje betre aa bjoda eg, 
raadlaus som eg stod, med graaten i halsen. — En- 
deleg provde han med eit par bitar, gjekk deretter 
burt og ringla seg ihop paa golvet ved peisen. — 

Det vart brorparten av min eigen smorkling som 
gjekk i han daa fyrst han far vel var ute av stova. 

Det vart mi storste umsut i dei fire fem vikorne 
som no gjekk, dette aa finna han Hall mat. Sjolv 
skifte eg no alltid trufast med han, jamvel fekk eg 
no og tigga laust eitkvart kjetbeinet, og daa han 
dertil, som det leid, laut venja seg taka til takke 
med grauten, vart det endaa so han berga seg. 

Men han var ikkje lenger den staute sjolvbyrge 
karen han fyrr hadde vore. Han gjekk der og drog 
seg som ein skugge, og lét seg lita med nokosoner 
alt. Sneist etter vart han jamnan av dei vaksne der 
paa garden; men han baud aldri paa setja upp. 
Han smatt berre undan og heldt seg or vegen so 
godt det var gjerande. 

Jamvel han Passupp, den krokja, vart smaatt um 
senn so modig at han vaaga seg til aa retta rova i 
véret og bysta seg, naar han gjekk framum honom. 


V. 


Men so hev eg no aa fortelja, at um uheppa 
med mister Johnson vart det same dagen han var 
utfyrefaren sendt bod til, lensmannen. Og ein dag 
i vika kom stemnemennerne og skreiv upp alt som 
etter honom var. 

Ein maanad paa lag leid; so lét lensmannen oss 
vita, at eignaluterne etter engelsmannen, med undan- 
tak av nokre boker og anna smaatt som vart aa 
senda yver til England, skulde seljast paa ein auk- 
sjon som komande vika var tillyst heime paa Kvaale 
etter han gamle Hans Krokelid, husmannen vaar 
hadde vore. 

»Du fer kjopa hunden, du Per, daa,“ sa han 
Salamon og lo. 

»Det er daa ikkje sant, farP“ spurde eg hand- 
fallen. 

»Kva slag?“ 

»At han Hall skal seljast um maandagen ?“ 

» Nei, du vilde kann henda me skulde hava han 
gangande her paa gjestebodskost lenger, du?“ svara 
han. ,Eller kanskje du trur det svarar rekning for 
gj@dslehaugen si skuld?“ la han til og kaldflirde. 

Eg snggga meg paa deri so fort eg kunde. — 
Arme Hall! korleis skulde det so verta med 
honom. 

Med hovudet hans i fanget mitt laag eg til fram 
imot kvelden uppe i urdi og gruna paa raad. Eg 
kjende det som det var ein heilag skyldnad eg hadde 
paa meg aa berga han. Men kva kunde, kva skulde 
eg gripa tilP Ei ort og tvo og ein halv skilling var 
alle dei pengar eg aatte; og endaa sa han Salamon 
‘det, at tvoskillingen i grunnen ikkje var nokon tvo- 
skilling, men av ei utanlands mynt som ikkje gjekk 
her hjaa oss. 

Og um eg no og fekk kjgopt hunden for desse 
pengarne, kva hadde eg so aa foda han med! — 

Eg hadde aldri fyrr visst kor vondt det er like- 
vel aa kjenna seg kjovd av dette aa vera for liten 
og for magtlaus, so hugheil viljen endaa kann vera. 

Det var ikkje anna fyre, eg fekk freista med 
han far att, so liti von eg i grunnen hadde, og so 
reedd eg og var hans kalde, bitande spe. Eg laga 
ihop ein heil liten tale eg vilde koma med. — Og 
daa eg la meg um kvelden var det seinste eg gjorde 
aa beda so hjarteleg eg vann til Vaarherre, at han 

maatte hjelpa meg; so skulde eg verta so snild gut! 
— aa, so snild, so snild! 

, Far!“ sa eg, so smeikjande eg kunde, daa eg 
dagen etter kom ned paa aakeren til han. 

»No daaPs 

,»rar .. . kunde ikkje du kjopa hunden um 
maandagen P“ 

Han stod eit lite bil og kaldgrein burt til meg, 
med eine munnviki uppdregi. 

,jau eg skulde det! Det er ikkje nok med det 
du sjolv aaret rundt kostar meg i foda og klede, 
eg skulde halda hund aat deg og tykkjer du?“ 

»Men...men.. eg skulde vera so lydug... 
og so trottig til aa arbeida .. .! 

yg raader deg til du held upp med det riktet 
medan tidi er god, gut!“ tok han i med eit maal- 
felle som eg meir enn vel kjende. 

Inkje ordet meelte eg vidare, labba meg berre 
uppyver og heim. 

— So var daa endeleg maandagen komen og 
med den lensmannen, og av bygdefolk so mange at 
stova var full mest. 

Han Hall stod bunden etter eit tog burte ved 
omnen. — Han lét dei stella med seg som dei vilde, 
armingen. 

Det varde til framyver non fyrr det vart upp- 
ropa det som etter engelsmannen var. Byrsa vart 
seld, so kledeplaggi og dei tvo kistorne. 

»Ja,“ ropa lensmannen endeleg, ,so hev me her 
ein hund, som endaa til kann ganga for baade bamse 
og skrubb. — Gjer bod!« 

»Ei ort for skinnet til styvels-leggjer!“ skreik 
han Lars Lunde. 

Eg kjende, der eg stod, kvart ordet stinga meg 
i hjarta som det skulde vera syls-oddar. 

»Ei ort er bodi! Ei ort! — ingen betre? . 
Ein halv dalar daa, for baade skinn og skrov!“ 

»Ja, daa maa lensmannen vel hava han for meg!“ 
tok han Lars Lunde frami. 

»Ein halv dalar! Tridje og siste gongen, ein 
halv dalar! — No sleer eg!“ 

»Ja, Slaa du!“ sa han far. 

Og lensmannen lyfte den litle hamaren sin. — 
Eg heldt det ikkje ut inne lenger, eg skunda meg 
til dgrar; men med same eg f6r yver dorstokken 
fekk eg det gnelle, kvasse ljodet av hamarslaget 
etter meg. — Eg tok foten aat hoyloda, kasta meg 
ned, reiv og sleit i hayet, gret og skreik, banna til, 
som eg no aldri var van, slikt at eg mest vart feelen 
for meg sjolv. Eg var sinna so eg berre koka, 
sinna paa alle, paa lensmannen, paa han far og... 
ja, eg totte no endaa Vaarherre gjerne kunde ha 
vore meg noko lite til hjelp, han som hadde so godt 
for det. 

Daa let duren av ei kjerra nede paa vegen. Eg 
keik ut gjenom eit navarshol; — og der keyrde 
lensmannen, med hunden slunkande baketter kjerra, 
bunden etter toget til det eine stoljarnet. 

Herregud, at han daa ikkje, so sterk som han 
var, reiv seg laus og beit og sleit deim sund alle ihop! 


VI. 


Men det varde ikkje lenger enn godt og vel natti 
yver fyrr eg hadde han hjaa meg att. Eg stod 
endaa attum stabburet og lodde staur um morgonen 

daa eg med eitt fekk sjaa han koma langbyksande 
hitetter storaakeren. 

Aa, du for fagnad det vart! Eg trudde hunden 
skulde verta galen av berre gleda, og sjelv var eg 
so fegen eg baade hoppa og dansa med han. 

So truga eg han til aa leggja seg medan eg stillte 
meg inn paa stabburet og stakk under troya den 
tjukkaste og feitaste rullepylsa eg fann. Eg totte 
han kunde trenga til ein godbit no, stakar. 

Men daa var det ulukka laga det slikt at han 
far gjekk framum, just som eg steig ut aft. 

»Kva hev du der inne aa gjeraP“ 

gAa wen. eg ooiwiegeskulde- berreeinni:’ py etter 
ein spikar,“ stama eg, — daa eg med det same 
hugsa paa at spikarkassa stod der inne. 

»Det er vel den spikaren eg ser der under troya 
di daa, kann henda?P“ 

Eg saag nedetter meg, ... aa! der stakk den 
fille rullepylsa fram nedanfyre troyekanten! Eg vart 
so redd med same at eg slepte henne, so ho rulla 
ned etter stabburstroppi og vart liggjande framfyre 
foterne paa han far. 

»Kvar skulde du so slaa den spikaren inn?“ 
spurde han langt. 

Eg slapp for aa svara med di at han Hall nettupp 
daa kom stingande fram med novi. 

»Haa haa! eg kunde mest tenkja det!“ tok han 
far i, treiv ein stein og grytte i hunden, so han 
ylande og hinkrande la i laup upp etter bakkarne. 

Og so vart eg gripen i luggen og leidd burt i. 
vedhuset, og der fekk eg slik stryk at eg var saar 
og striput av det i fleire dagar etter. — Og so fekk 
eg, daa eg endeleg var slept, noko attaat som sveid 

mykje lenger enn all lyvjingi; og det var desse ordi 
av han far: ,,Lat meg no berre raaka deg paa tjuve- 
veg oftare!“ 

Fraa lensmannen fekk me sidan hoyra at hunden 
hadde fylgt viljugt med heim. Der var det meiningi 
aa halda han i band ute i tunet. Men morgonen 
etter hadde han slege seg reint vill, rive og slite i 
bandet til han kom laus; og burte var han. 

Kvar han no heldt til var vandt aa vita. Eg var 
tvo gongjer uppetter og leita, men gjorde korkje 
saag eller hgyrde til han. 


VII. 


Me bufgrde heim fraa stelen paa denne tidi, og 
buskapen var slept i heimemarki. 

Og no bar det so til, at hunden, som det leid, 
meir og meir gjekk meg utor tankar for ein annan 
firfoting si skuld, — eit vérelamb eg vaaren fram- 
fyreaat hadde fenge av gudmor mi, ho gamle Inge- 
bjorg Seim. — Det hadde endaa mist mor si, vesle 
kreket, daa eg fekk det og ol det frametter til det 
vart slept aat fjellet. 

Det var mykje som vesle votten hadde kome 
seg um sumaren. Var han ikkje vorten slik ein 
lubbe, at det var reint morosamt aa sjaa! Og tvo 
smaae nubbar til horn hadde han fenge seg uppe i 
skolten, endaa det berre hadde vore som tvo erter 
aa kjenna der um vaaren. 

Og so kjzelen og kynd som han var daa! Det 
varde ikkje mange dagarne fyrr kjennskapen vaar var 
den gamle gode; berre han saag meg kom han kin- 

kande seg, dilla med vesle spzlen sin Oe kravde 
etter einkvar godbiten. 

— Det lét so det var nok alt anna enn trygt 
for udyr uppe i marki den hausten. Fraa granne- 
grendi fekk me soleis hgyra dei hadde funne tvo 
lamb og ei vaksi geit sundrivne og halvt uppetne 
seinste vika. 

Eg vart illhuga for lambungen min straks eg 
fekk vita dette, so mykje meir som han gjerne hadde 
for vane, so som ale-lamb plar, aa halda seg for 
seg sjalv noko ute fraa dotten; eg lova meg paa at 
dagen etter skulde han verta innsett. 

Og eg hadde kje ottast for inkje noko; for endaa 
same kvelden fram imot myrkningi kom saueflok- 
ken setjande heim i slik ei vitlaus reedsla, som han 
skulde vera skreemd av bamsen sjelv. 

Men vesle véren min var ikkje med. 

Eg gjekk med bivrande hjarta og leita dotten 
yver tridje gongen, daa han Ola, lauskaren, som 
hadde vore uppe i marki og hogge famneved um 
dagen, kom kluftande nedetter, med augo i haar- 
garden, 

,Jau,“ skreik han, ,no hev eg daa endeleg fenge 
syn for kva udyr det er! Er det ikkje denne hel- 
vites hunden etter engelsmannen kanskje!¢ 

»Han HallP — Det er daa ikkje raad!“ 

»Ja ja, gakk berre upp under Kvitaberg, du far 
min, so fer du sjaa! Vil du finna lambet ditt, so 
ligg det der so daudt det verta kann, og so sundrive 
at det er grotelegt! — Det var ikkje meir enn som 
so han vilde roma for gksi, trollet, som han stod 
der yver det og grein mot meg daa eg kom sprin- 
gande til!“ 

Det ubeistet. Aa det ubeistet! — Aa lambet mitt! 
— det einaste lambet mitt! 

»Ja menn fekk du takk for umaken, du Per og 
no! flirde han Salamon. 

— Eg var ikkje lenge um aa faa paa meg helge- 
plaggi mine um morgonen, daa eg vart paalagd gaa 
til lensmannen og beda han koma gjera ei greida 
med hunden sin. 

Men det trega meg harmeleg aa sjaa kor skalkut 
han far kneip lipporne ihop daa han saag kor ann- 
samt eg hadde det med aa koma av garde. — Nei, 
aa nei, for ein tull, for ein tull eg hadde vore! 

Lensmannen banna so det berre gneista um han 
daa eg hadde bore bodi fram; for det vilde kor som 
var verta hans sak aa bgta skaden. 

Tidleg dagen etter kom han koyrande, og han 
og han Salamon og tri andre karar, med kvar si 
rifla paa oksli og med fire hundar i fylgje, tok til 
skogs. 

Utpaa kvelden kom dei heimatt til Kvaale. 

Dei kunde segja ifraa at hundarne sistpaa hadde 
fenge teven av revaren gvst uppe i Lundeleinerne 
og jaga han fram. Men han Frigar hans Ola Teigen, 
som vaaga seg for langt innpaa, vart liggjande att 
med uppriven mage. 

Sidan hadde han Hall — saara som dei trudde 
av eikor av dei fem kulorne dei sende han — teke 
laupet inn imillom ville fjelli burtetter Sygneleidi, og 
det gjorde baade varde og rokk fyrr dei andre hun- 
darne kom tilbake. 

Ja ja, han hadde ikkje fortent det betre heller! 
— Men var det kje endaa so eg ikkje var god for 
lata vera hava vondt av han likevel, tjonet! 


64 


Sidan um hausten var det ikkje merkande til anna 
enn at kreturi fekk gaa i god fred for udyr. — Og 
hunden vart korkje hgyrd eller spurd, so visst laag 
han longe daud einkvar staden uppe millom knau- 
sarne. 


VII. 


Det var mykje til fint og mildt haustvér me fekk 
det aaret. Geiterne berga seg sjglve ute til fram 
i desember, og sauerne med, naar eg gav dei lite- 
vetta morgon og kveld. — Ho gamle Sigrid Kreke- 
lid sa ho ikkje slik haust kunde minnast, sidan den 
gongen han Hans braut beinet sitt i Lonskleivi, og 
det var tvo aar fyrr han Sjur son deira kom til; 
men han Sjur var no innpaa dei tvo tjug, ikkje 
rettare ho hugsa. 

So endeleg ein dag, paa lag tri vikor fyre jol, 
fekk me tjukt snjovér, og um morgonen var det 
strjukande fore. 

Den som var glad var eg. Ondrarne mine hekk 
alt longe med sine nye fotband ferdige paa nabben 
sin attum smidje-ramen. Eg hadde aldri fyrr fenge 
bisken i meg fyrr eg vassa i veg uppyver etter deim; 
— for smidja heime ligg, som skikken gjerne er, 
eit stykke fraa dei andre husi, for eldsfaaren si 
skuld. 

Eg hadde alt fenge foterne i bandi og skulde til 
aa sleppa laust nedetter, daa eg fekk hgyra noko 
liksom gnistra og jamra seg burte i ein bordhaug 
der laag. 

Eg vart undren yver dette, steig av og gjekk 
burtaat og vilde sjaa kva det no kunde vera. . , 

Uhh! so eg kvakk med same! ... Men... var 
det raadP .. . jau, det kunde ikkje anna vera, det 
maatte vera han Hall som laag der! 

Men nei, aa nei, som han saag ut! Han kunde 
ikkje eingong segjast vera skinn og bein. At beini 
var der, var vandelaust aa sjaa, det var ikkje so at 
kjotet var til hinder; men skinnet, det var skurva 
i skurva og saar i saar yver heile hans kropp, slikt 
eg ofte hadde set det paa sauer som hadde gjenge 
for lenge ute og frose og svolte haustdags. 

Men i same blinken var alt eg imot han hadde, 
gloymt som det aldri skulde ha vore. Han var 
atter berre den ulukkelege venen min, som eg var 
reidug taka meg av alt det eg evla. 

Eg passa paa som eg ingen saag ute i tunet aa 
faa han inn i smidja; men han var so utarm at det 
ikkje var meir enn som so han vann kreka seg 
etter meg. — Yver ein aas hekk det ein gamall 
skinnfeld; den breidde eg under smidjebenken og 
lét han leggja seg paa. 

Og so — ja eg fekk vaaga det, endaa hjarta 
hamra stygt i bringa mi — paa stabburet att etter ei 
rullepylsa. Og eg slapp snikkelaust fraa det og 
denne gongen. — Baketter stillte eg meg jamvel inn 
i fjdset og mjolka full ei stor svineblaasa som eg 
sidan tomde i ein tresko uppe i smidja. 

Han fille Passupp kom rennande uppetter ut paa 
dagen, goydde og bruka kjeft alt det han orka; men 
ja menn fekk han skyts nedatt, so han ikkje baud 
paa det meir! 

,Nei, kva er det daa du Per hev det so ann- 
samt med uppe i smidja i dag?“ spurde han far. 

Jau ... det var daa ein kjelke eg skulde gjera 

5 — Per Sivle: Sogor. 

meg. — Og so hamra eg innimillom laust baade paa 
det eine og andre deruppe, so dei skulde tru det 
var arbeid eg hadde fyre meg. 

Eg torde ikkje tenkja paa korleis dette i lengdi 
vilde ganga; eg fekk lata kvar stund syta for seg, 
at eg ikkje reint skulde missa modet. 

Det gjekk no alt baade godt og vel den dagen 
til endes. — Morgonen etter, daa eg steig inn 1 
smidja att med ein fleskebit i lumma, fann eg hunden 
i god ro paa same staden. 

Nei, so glad han vart daa han fekk sjaa meg, 
smaakvein og veifta med rova, og so blidt som han 
saag paa meg med dei veene brune augo sine, som 
no heldt paa faa liv og eld att; det var merkande 
han alt hadde kome seg mykje. 

Jamvel den dagen frametter berga me oss fint. 
— Det tok alt til aa dimmast av kvelden so smaatt, 
og eg sat nettupp nede i stova og fekk meg nons- 
maten min. 

Men daa var det at ho Olina kom farande 
hovudstups inn og skreik at den vonde sjglv var 
uppe i smidja. — Det var som eg hadde fenge ei 
kald vatsbytta yver meg med same. 

yAa tov!“ meinte han far. 

yAa jau, jau!“ — tuta ho — det var so sant, 
so sant som ho stod der ein syndar! Ho skulde 
upp i smidja etter is-oksi, og sat han ikkje so der 
under smidjebenken og glodde paa henne med tvo 
augo so store som talkar, so vilde ho ynskja ho 
ikkje kom livande av flekken! 

»Ja so!“ sa han far turt og gjekk til dorar. 

Fram for eg ifraa bordet, framum honom ute i 
gangen, og so upp, smelte halvopne smidjedgri i. 

yDu kjem ikkje inn! Du kjem ikkje inn!“ skreik 
eg honom imote. 

»Er du galen, gut!“ sa han, treiv meg i armen, 
kasta meg til sides og gjekk paa. 

Men aldri fyrr fekk han dorglytten upp fyrr 
hunden innanfyre sette i med ei forfelande goying 
og kom dundrande mot dori, just som han far snggga 
seg slaa henne i att. 

»Men... det er daa vel aldri.. .!“ 

»Aa jau, jau!“ skreik eg, ,det er han Hall! — 
Men du maa ikkje gjera han noko! — kjere far, 
dur ima@a ikkje: ¢. 21° 

yoalamon!* ropa han; ,Salamon!“ 

yja!“ svara han Salamon nede i stalldgri. 

»yHev du byrsa di laddP“ 

»Jal“ 

yo kom med henne daa! — og det paa flju- 
gande flekken!“ 

Og so kom han Salamon byksande med rifla si 
i handi. 

misva er tissr< 

»Aa, gakk berre upp tak luka fraa smidjegluggen, 
so fer du sjaa!“ sa han far. 

yJa du kann berre preva!“ skreik eg, ,du kann 
berre preva, torer du! ... eg skal skamslaa deg! 
... eg skal .~. aa, eg skal drepa deg, skal eg.. .!* 

,Aa, ditt narr,“ tok han far frami, greip meg og 
meinheldt meg, daa eg alt var paa spranget med ein 
diger staurende i lufti, — medan han Salamon steig 
upp, tok luka ifraa og keik inn. 

»Haa haa!“ ropa han, ,er det du, din rakkar! 
— Ja, bia no so skal du faa varme maten din, 
skal du!“ 

So inn med byrsa; og so small det. 

Daa dei lét upp dori laag han Hall daud paa 
golvet innanfyre. 

Eg kasta meg ned yver honom reint som ifraa 
meg. Eg gret, stridgret, hikkegret so eg plent heldt 
paa missa anden. 

Han Salamon stod attved og flirde og log. 

Men han far kom burt og lyfte meg — slett 
ikkje hardt — upp etter troyekragen. 

»Bed Gud varna deg, og bruk vitet ditt!“ sa 
han mykje mildare enn han var van, liksom halvt 
baade undren og ottefull; ,for du veit daa det, det 
er berre ein hund!“ 


FANTE-NILS 
lr. 


H”™ var paa alder med meg sjolv, og eg var ein 
gut millom trettan og fjortan aar, daa han kom 
der til bygdi. 

— Det var ein dagen fram paa hausten, kaldt i 
véret so det tok tid for solauga aa tina hela upp, 
ho laag der graakvit burtetter alle bgar. 

Han far og han Salamon var ved kverni, og eg 
og ho mor var tvo-eine inne i stova. 

Ho var iferd med ei kirning, ho, og eg hjelpte 
henne. Ho hadde streeva fraa morgonen tidleg; 
men endaa det longe leid fram yver middag, var 
det enno ikkje sjaaande likt til smor paa krossen. 
Rjomen berre auka og auka, so ho laut ausa upp i 
skaaler rett som det var. 

»Eg skynar ikkje dette,“ sa ho; ,berre det ikkje 
maa vera framfyre noko ilt noko. Eg er so otte- 
sam for ho Linderos.« — Ho Linderos, beste kui 
vaar, stod bui skulde bera. 

Daa var det han synte seg i dorglytten. 

,»oo ja menn er no der ein fant att,“ mulla 
ho mor. 

Det var med naudi han fekk maalet upp til eit 
vesalt ,goddag“. So vart han standande burte i 
peiskraai utan aa segja eit ord; medan ho mor dreiv 
paa kirna. 

»No hev eg aldri set fantegut bljug fyrr,“ sa ho 
stillvore. 

So fillut ei menneskja hev eg ikkje skoda korkje 
fyrr eller sidan. Det var som eine traven berre 
slo etter den andre nedyver heile hans likam. Det 
skein jamvel inn paa skinnet sume stader, og paa 
foterne hadde han kje anna enn leistar som botnen 
var sliten utor, so ein saag vaate faret etter terne 
hans der han hadde stige paa golvet. 

yEr du ute bed deg?“ spurde ho mor endeleg. 

Jau, det var nok so. 

»Er du aaleineP“ 

yNei, ho mor og systkeni mine — — og so 
han Anton gjekk framum nede paa vegen, dei.“ 

Kven han Anton var. 

Aa det var — — far hans, det. 

yJa, eg feer vel finna deg litevetta i posen din 
daa,“ sa ho. ,No kann du hjelpa han Per, du, aa 
kirna, so gjeng eg stad ser til kui med same. 

yKva heiter duP“ spurde eg. 

yg heiter Nils.“ 

yNei, hoyr no, Nils,“ sa eg, ,no skal me noyta 
oss so me fer smor til ho mor kjem inn att; 
for daa kann du tru det vankar kirnebite som 
duger !“ 

Ja, det var han straks med paa. Eg heldt kirna, 
og han bruka krossen so rjomen berre dura og saud. 

Men anten no eg var for slepphendt, eller han 
la for stort eit evle i, — nok er det, me visste 

ikkje ordet av fyrr kirna var velt, loket ifraa, og 
rjomen floymande kvit og feit utyver golvet. 

Sanselaus tok eg laupet, so kirningi spruta og 
skvatt meg um leggjerne, ut i gangen, upp paa kove- 
loftet, — og han Nils etter. 

Jau, der hgyrde me ho mor koma. 

» Nei, aa nei, desse gutungarne, desse gutungarne! “ 
skreik ho. 

Det var henne vandelaust sjaa rjomefaret etter 
Oss paa nabbarne veggen upp. 

»2O det er der de er, skarvarne!“ 

— Inkje ein knyst. 

yJa ja, bia berre til han far din kjem, so fer 
daa du Per ditt; og fantetraven kann no lita paa 
han skal i lensmannsholet, han.“ 

,Gud trgyste og betre meg! — det er likso godt 
eg spring i fossen straks,“ hiksta han Nils so hjarte- 
saart at det var kjovande aa hoyra. 

Eg kjende som ein varm straum stiga meg upp 
fyre bringa. — ,Mor,“ sa eg, ,det var eg som 
gjorde det.“ 

,Aa, eg tenkjer endaa de var like gode um det 
peace tvo.“ 


yNei, skuldi var mi — — og du skal faa alle 
skillingarne mine — — og eg skal vera so lydug 
og beinkesam — —-- og du kann gjerne faa lov lugga 
meg og — — — berre, berre du ikkje vil gjeta 


det til han far!“ 
,Ja kom daa ned att, tjonsungar!“ sa ho; men eg 
hgyrde paa maalet at det verste med henne alt var yver. 
No bar det til aa ausa rjomen upp, turka og fli. 
Dei som stod seg paa leiken det var grisen og han 

— Og han far aldri fekk vita dusti, han, daa 
han kom heimatt um kvelden. 

Han Nils fekk munaleg baade i sekken under 
bringa og sekken paa ryggen fyrr han gjekk. 

Men eg gloymer ikkje kor audmjukt takksamt 
han saag meg inn i andlitet daa eg skildest med 
han burte ved grindi. 

Det sveiv oss visst ikkje i tankar daa at me 
sidan skulde koma til aa hava so mykje oss imillom. 


If. 


For det gjekk so at fylgjet vart verande der i 
reppen. 

— Uppe i Seimslidi, paa lag ein fjordungs veg 
ifraa folk, ligg ein liten plass heiter Harkahaugen; 
der hadde ingen butt sidan ho gamle Synneva kom 
i legd. 

Og den skarve rgykstova der fekk so han Anton 
leigt seg. 

Han var rokkesvarvar og massingsmed, og elles 
paa tatervis kunnig til noko av kvart. 

Og tateren var han fraa ende til annan. Eg 
hugsar honom som ein lang skonkute rekel, med 
blaasvarte haarluggen vaksen nedyver laage skallen, 
brungul i skinnet, med augo som var halvt dulde 
under augneloki og laag glimde som gloande kol; 
jamnast skjegla dei undan og til sida, same vegen 
skeive nasetippen peika; og tunga gjekk honom i 
munnen verre enn ein kvernekall. 

Kjerringi hans, ho Birta, var sterkvaksi og lum- 
sig, heiltupp ljot, so skrukkute og vesegul i andlitet 
som eit gamalt utmjolka ku-jur. Det var ikkje 

til aa taka i miss at ho var av reine taterslaget, 
ho og. 

Dei hadde tvo smaaborn, ho Tina og han Elias 
— ei triaars gjenta og ein aarsgamall gut. 

Og so var det han Nils. — Han var ikkje lik 
dei hine han. Haaret var paa lit som bleikraud 
oska, hudi Ijos, skallen heg og klaar; der laag ei 
driva av brune freknor yver kinnknutarne og den 
kvasse, lint beygde nosi, og munnen og hoka var 
so fint skorne som nokon deim vilde sjaa. 

Det einaste ved honom som gav minne um tater- 
blodet var den brennande, skiftande liten i augo; 
men augnelaget var godt og truvore, endaa so bljugt 
og so skreemt. Smaalaaten og sakt var han allstedt; 
naar han tala hgyrdest det som aat han noko av 
ordi sine i seg att, og maalet hadde gjerne eitkvart 
attaat som ei rikting nede i halsen. Det var fyrst 
daa me vart umfram vel kjende eg kom etter, at 
rgysti hans kunde vera baade fager og sterk. — 
Av vokster var han reint ein kjempekar, breid yver 
aksler og rygg, og godt og vel eit halvt hovud hegre 
enn eg, endaa han var ikkje vidare enn ein maa- 
nad eldre. 

Det var ikkje berre sete dagarne han hadde, 
stakar. Med mat og klede fekk det ganga som 
det kunde; men svolt og frost og stryk var der 
jamnan nggdi av. Ute med tiggarposen laut han 
strjuka bygdi kring, um véret og foret var aldri so 
gale. Sume gav honom gjerne flust, so mykje heller 
som han aldri kunde faa munnen upp til aa beda; 
og vissa var no ho mor serlaga med han. Men 
andre 1ét honom ganga sin veg att so snaud han var 
komen, naar han hadde stade ei rid innantil dori. 

— Ein dagen som eg skulde stad til tateren med 
ein sundbroti rokkesnelda naadde eg han Nils uppe 
i lidi; der sat han paa ei bjorkerot og sturde med 
andlitet i lokorne. 

,Kva vantar deg?“ spurde eg. 

Jau, han torde ikkje gaa heimatt; for han var 
reedd dei reint skulde skamslaa han, sidan han mest 
inkjevetta hadde med i sekken. 

Kvifor han so ikkje hadde gjenge heim til Kvaale? 

Nei, der var han igaar, der. 

,Aa, kom no, du!“ meinte eg. ,Han sler deg 
ikkje naar eg er med.“ 

Det var kje meir enn som so han leit seg til aa 
smetta etter meg inn i stova. — Ufjelgare rom skulde 
du snaudt kunna sjaa; draup fraa taket gjorde det 
baade her og kvar, paa golvet krabba ungarne kring, 
lortute som griser, i veeta, rusk og styggedom, medan 
ho Birta sat uflidd og halvnaki paa ein krakk burte 
ved peisen, der kaffikjelen hekk oste og saud. Tvo 
av dei fire rutorne i vesle glaset var ute, og nokre 
fillute sokkar og ei gamall brok var dytta i holi; og 
der burteved heldt han Anton, sotute og bustute, 
paa med eitkvart arbeidet. 

Eg var just iferd greida ut erendi mi, daa 
kjerringi tok til aa bruka seg paa den fille slya som 
ikkje blygdest koma heim med tome posen. 

Og upp flaug mannen paa raude rappet, treiv 
han Nils i luggen og til aa lyvja honom med ne- 
varne kring @yro so det small og sokk etter. 

»No skal du lzera kjenna far din, letingen!« shan 
det honom or kjeften. 

»Du er ikkje far min, du!“ kveste han Nils i, 
traassug med eitt, og freista slita seg laus. 

yoeg det ein gong til, det der!“ 

»Du er ikkje far min! — du er ikkje far min!« 

Eg hadde stade reint som fjetren, eg, medan 
dette gjiekk paa. Men daa eg so saag han Anton 
rette neven etter ein jarntein der laag, koka ovsin- 
net i meg upp. Eg treiv ein hamar fraa bordet og 
hadde sovisst klemt honom i svarte taterskjelta 
med alt mitt evle, hadde ikkje ho Birta gripe ar- 
men min. 

Slepte han honom Nils, gjorde ubeistet, og hadde 
sagte roke like paa meg, um ikkje kjerringi var 
sprungi imillom. 

yAa lat han berre freista!“ skreik eg; ,du kann 
lita paa du skal til lensmannen, din kolute devel 
du er. Han spurde han far etter deg igaar, so han 
hev endaa auga med deg, kann du tru!“ 

Men aldri fyrr hadde eg teke lensmannen paa 
tunga, fyrr ukjura var mjuk som ei vidja. 

Aa nei, det var nok so langt ifraa meiningi hans 
legeja hand paa so bra folks born som son hans 
Torstein Kvaale, lét han um. Han vontest no og 
eg ikkje vilde fortelja dette heime. — Men var det 
kann henda raad anna enn arga seg paa den slau- 
ren; — ja, for eg skulde berre vita kor ureipen 
han var, endaa so sleikje-fin han visste gjera seg 
naar han var framande. 

Men eg for meg lova, at det fyrste eg fekk nasa 
upp dei fér ille med guten, skulde ja menn baade 
han far og lensmannen faa greida paa alt saman. 

— Eg kom i skulen dagen etter. 

Han var vorten avsett, han gamle Lars, den 
hausten. Ein ny skulemeister var komen, ein ung 
seminarist som heitte Sjur Uppheim, og ei stova 

burte paa Seim var leigd til skulehus. — Det er 
endaa ei heil soga um dette og; men ho fer no 
vera denne gongen. 

Skulemeisteren spurde kor det vart med han 
Nils, — um eg ikkje hadde hoyrt han skulde til aa 
ganga i skulen; for det var daa vel ikkje meiningi 
han skulde veksa seg til heidning heller. — Det var 
han far som var tilsynsmann der i skulekrinsen. 

Nei eg kunde inkjevetta segja ifraa um dette, eg. 

— Men same kvelden rusla skulemeisteren upp- 
etter til Harkahaugen; og eg fylgde honom. 

— Aa — meinte ‘han Anton — det var liti 
botevon hava i skule ein sovoren ein som han Nils. 
Dei hadde endaa streeva det dei kunde, baade faren 
og mori, prenta i honom kunnskap og kristendom. 
Men det var som aa slaa vatn paa gaasi det, vilde 
han segja. 

Men skulemeisteren dreiv paa sitt, tok paa sein- 
sten til aa orda ut um logbrot. Og daa gav tateren 
seg straks. 

— Den som vart glad, det var han Nils. Han 
visste seg ikkje hegre ynskje enn koma i skulen og 
lera; men no hadde det i yver tri aar ikkje vore 
raad. 

Det skipa seg so heime at eg fekk lov gjeva 
honom nokre av gamle plaggi mine til skuleklede; 
det var reint hogtidsbunad for honom det, endaa 
noko smaavorne var dei. — Det vart og snakka so- 
leis, at eg skulde hava skulemat med til oss baae tvo. 

— Fyrste morgonen hans i skulen sessa han seg 
ytst paa benken nede ved dori. Men daa lesetimen 
kom, og ingen annan vilde lata honom sjaa med seg 
i boki, fekk han plassen sin uppe ved meg. Boker 


ay Quere y ee 


FL 


hadde han ikkje; men dei laante eg honom so gjerne, 
rettleidde og hjelpte honom elles og, alt eg visste. 

— Det synte seg snart at det fanst ikkje opnare 
gyra i skulestova enn han Nils sitt. Og framifraa 
glogg og vitug var han, med eit minne, so naar 
berre han hgyrde noko, sat det som var det honom 
kinka i hausen. 

— Me vart betre og betre vener me tvo, di 
lenger det leid. Ikkje eingong han Sjur-Ola stod 
meg no jamsides med han Nils. 

Endaa sumt var der ved honom som baud meg 
imot. Kleedi hans lufta jamnan so ille ufjelgt; og 
ein dagen saag eg ei stor lus krjupa honom nedetter 
fillute raude halskluten. — Men naar eg so hugsa 
kor subbute det var i heimen hans, kunde eg segja 
meg sjglv at det var honom raadlaust halda seg rein, 
stakar. — So berre eg tok meg i vare, men vakta 
grant etter at han inkjevetta skulde merka. 

— Eg tok so smaatt til aa lesa tysk og engelsk 
den vetteren. — Det var skulemeisteren som seint 
um sidan fekk dette drive igjenom hjaa han far. 
Tvo gonger i vika gjekk eg sor til lensmannen; der 
hadde dei husleerar. 

Men aldri fyrr fekk eg fat paa han Nils fyrr eg 
pumpa i honom kva eg sjolv lerde etter kvart. 

Det var dei gildaste draumarne vaare, at naar 
me vart vaksne karar skulde eg verta bisp og han 
prest; og so kunde det vel vera me skulde hava 
fagna dagar! 

Det loga i augo hans Nils naar eg soleis heldt 
paa maala ut. 

At han heldt av meg og trudde meg vel framfor 
nokon, det var vandelaust nemja. Beinken fann eg 

han alltid, aldri so lite eg anda ordet. Og hendig 
som han var, laga han aat meg so det eine og so 
det andre som han kunde tru vilde fegna meg. 

— Naar me andre borni for ute leika oss var 
det sjeldan han var med i laget. Anten sat han 
inne med boki, eller og stod han gjerne smaalog og 
saag paa. 

Eg hadde ofte freista faa rayna han i ryggjetak; 
men det var jamnan at han bar seg undan. So var 
det ein gong eg ikkje gav meg fyrr han laut til. Og 
eg kjende straks det, at han stod traust. _.Me baska 
eit bilet, han berre varde.seg alt medan det at eg 
vart fusare og fusare. — Jau, der saag eg meg syn 
setja fot fyre so eg fekk han paa rygg ned i sngen. 

»yNo tapte du!“ ropa eg byrg. 

yJa, eg gjorde det,“ svara han lognt, som det 
brydde han seg ikkje vidare um. Eg baud paa taka 
taket uppatt, eg; men han vilde kje meir. 

»Han feler han taper,“ tenkte eg, og lét han 
vera i fred. 

— Det bar so til fram paa vetteren at han for- 
talde meg korleis det var det hekk saman med fol- 
ket hans. 

Han var tung i hugen den dagen, og eg kunde 
sjaa han hadde graate. Fyrst svara han lite eller 
inkje daa eg frega kva som vanta. Men so lyfte 
han andlitet. 

Ja, du skal likevel faa vita det, du Per; for eg 
veit du ikkje vil segja det til nokon,“ sa han. 

Han hadde elles alltid gjenge utanum naar eg 
etla meg inn paa kva han hadde meint med det, 
at han Anton ikkje var far hans. Men no fekk eg 
greida paa heile hekla. 

Rette faren hans, som var avliden fem aar sidan, 
aatte heime aust i Valdres; der han var skulemeister. 
Ho Birta tok han til seg or eit fantefylgje; ho var 
berre tolv-trettan aar den tid. Naar ho so vart vaksi, 
gifte han seg med henne. 

Han Nils var einaste barnet deira. 

Faren, hoyrdest det, hadde vore ein fagnamann 
i alle luter. Det var tanken hans kosta sonen paa 
storskule. ,Um eg kunde liva den dagen eg fekk 
styra songen i kyrkja, der du Nils stod med preste- 
kragen paa!“ sa han ein kvelden han sat rugga gut- 
ungen paa fanget. 

Men so dgydde han. — Og daa vart det slutt 
med lukkedagarne hans Nils. 

Tvo aar seinare kom han Anton reikjande. Han 
gav seg til der i grendi um sumaren. — So vart ho 
Birta umhende. 

Fram paa hausten skunda ho seg gjera i pengar 

alt det ho aatte, stal seg sidan ut or bygdi med han 
Anton; og han vesle Nils laut slaa fylgje. 
' Dei hadde rakla vida ikring paa fantestig, mest 
nordan- og vestanfjells. Vigde vart han Anton og 
ho Birta ikkje. Eldste barnet deira kom til uppe 
ved Regros, det andre burte paa Strilelandet. Faren 
auste vatn paa deim og gav deim namn; i kyrkja hadde 
dei ikkje vore. 

Det var gre@tande so ilt arme gutekroken hadde 
slite, og reint ut dipleg hayra kor beisteleg han 
Anton hadde dengt han for aa faa han til aa segja 


pfar®: 

,»Og han hatar meg. — — — For han veit eg 
hev frett at han nede i Dramn — — —. Aa, men 
bia, bia berre til eg vert stor! — — eg skal brjota 

kvart beinet i hans forbanna kropp — — den 
— — den devels rakkaren!“ skreik guten, flaug 
upp, tvibykste i galden og knytte dei dirrande nevarne 
so det kvitna um kvar knuven. 

Eg vart reint feelen eg, og vara meg vel spyrja 
meir etter. 

— ,Fekk han Anton vita at eg hev fortalt dette, 
so slo han meg daud,“ sa han daa han sidan hadde 
logna seg og me gjekk saman burtetter vegen. 

,»Du veit du kann lita paa meg som paa deg 
sjolv, Nils,“ svara eg og gav han handi til velliva 
burte ved vegskilet. 


IIl. 


Det var nok so at venskapen millom oss tvo 
gutarne etter kvart hadde tvinna seg traustare og 
traustare. 

— Og likevel gaadde eg, som det leid, at ei 
kjensla av anna slag steig fram i hugen min. 

Eg kjende henne fyrstundes berre som ein vesall 
flugestyng, som eg hadde kje bo bry meg det slag um. 

— Men denne flugestyngen bolna til ein svull 
og opna seg til eit saar, som eg enno hev mein av. 

Ja, for eresjuk var eg so det forslo. Og eg 
var aldri van anna enn vera so reint utan tvika den 
likaste av skuleborni, baade i neeme ogi kunnskap; 
eg feler det endaa var kome til at eg tok dette paa 
lag som ein serrett. 

Men no var det noko ovmodet mitt fekk teven 
av, og som eg umsider ikkje lenger kunde dylja for 
meg sj@lv, at han Nils var i minsto likso gloge og 
hugsen som eg. 

— Flugestyngen kjende eg, men heller ikkje vidare. 

Og mot han Nils var eg den same, kann henda 
endaa raustare, samstundes med at eg tok til aa 
ngyta meg meir med lesingi. 

Daa hende det eg ein kvelden lydde paa at skule- 
meisteren og han far sat svalla. 

yJa, der sit eit makelaust hovud paa den Nilsen, “ 
sa skulemeisteren; ,aldri hev eg funne eit betre. 
Han kunde naa hegt, han, var det ikkje for kost- 
naden si skuld.“ 

Det stakk meg i hjarta so det gjorde vondt. 

— Flugestyngen trutna. 

Det er mest som eg feler at fraa mi sida var 
samlivet sidan noko kaldare. 

Endaa eg veit eg streva imot. Det var daa 
berre bra det, sa eg med meg sjglv, at guten hadde 
gode gaavor. Og hadde Vaarherre gjeve deim, var 
det vel meiningi dei skulde brukast og. So det var 
Gud til vilje eg gjorde naar eg var han Nils hjel- 
pen, og det kunde daa ikkje verta meg til meinka. 

Men korleis det no var, visst er det, eg var 
ikkje lenger so forhippen paa aa raaka han, kvar 
gongen eg hadde vore stad til husleraren. 

Eg kom samstundes og til aa nemja som aldri 
fyrr kor ulidande ufysi ho var den lukti av kledi 
hans; og naar eg tenkte paa den lusi — uhh! so 
totte eg det var mest uraad hava sovore ved sida. 

— Men so var det i slutten av februar at pre- 
sten kom heldt skuleeksamen. 

Det hgvde seg so i yverhgyringi, at skulemei- 
steren bad meg rekna upp ymse slagi av ldyveleg 
kjerleik. Og det greidde eg flust; det var den til 
Gud, den til medmenneskja og den til oss sjglve. 

6 — Per Sivle: Sogor. 

Visste eg fleireP 

Ja, — fedrelandskjerleik. 

Um eg kunde nemna eit dome? 

Og eg kom daa fram med Olav den heilage. 

Aa ja, det var vel nok, tok presten frami. Men 
hadde eg ikkje hoyrt gjete honom som Ilét seg 
sprengja i lufti nede i Kjogebugt? 

Jau daa, jau daaP 

Kva var det so han heitte? 

Han heitte — — han heitte — — —. Nei, aa 
nei som det trega meg at eg ikkje var kar koma 
paa namnet endaa det laag meg paa tunga! 

Um nokon av dei andre visste det? 

»lvar Huitfeldtp“ svara han Nils med same. 

»Det var bra, guten min!“ tok presten i, gjekk 
stad strauk han nedetter haaret, — medan andlitet 
hans Nils skein og log av lukka. 

— Eg totte det vart so myrkt inne i stova; eg 
kjende som seig bringa mi full med graastein, og 
eg var like ved gjeva graaten laus. 

Men so skar det yver i sinne; du og du so 
etande harm eg vart! 

Den fantesleikja! —— hadde eg kann henda 
ikkje sjelv fortalt han det for nokre vikor sidan! 
— — Og no sat eg der til spott og spe for baade 
presten og dei hine, — det var takki! — — — Ja 
ja, bia no! bia no! 

— Flugestyngen var vorten svull, og svullen alt 
vorten grgn i toppen. 

— Det betre samvitet mitt meelte imot. Guten 
hadde daa ikkje anna gjort enn svara paa det pre- 
sten spurde. — Men eg skunda meg setja dott i 
den bjolla, berre sat arga meg upp meir og meir 

til dess eg naadde kaldsinnet; daa vart eg lognare 
og hemnhard. 

— Det var i eit faameelt storlete eg synte meg 
daa han Nils sidan um dagen heldt seg innaat meg 
og venta, som eg kunde skyna, aa finna eit ope 
venehjarta for lukka si. 

Han vart standande lite bisna paa meg, undren 
og uviss. So med eitt seig der honom som ei 
skodda nedyver andlitet, taarorne tok til aa blenkja um 
kvarmarne, og dei sorgalt bedande augo hans syntest 
meg fortelja, at han forstod kva som bila meg. 

Eg var like paa nippet skjemmast og lata alt 
vera godt. Men daa reita det meg upp aa nyo 
verre enn alt anna, dette at han truleg skyna kva 
det var for tankar eg gjorde meg. 

So truga eg meg sjolv til aa vera tydleg og 
gladvoren. Og eg tok ikkje i miss at eg snart 
hadde han heiltupp roa att. 

— Ja, no fekk me sjaa. 

— Og det varde berre til dagen etter fyrr det rauk 
hol paa den ilskesvullen som eg gjekk med i hjarta. 

Den nye skulemeisteren hgyrdest vanleg so 
smerende sgt i maalet; og det var kome meg for 
gyra, at felagarne hans paa seminarien hadde gjeve 
honom hzdenamnet ,,Seteprimen“. 

No ja, me hadde um Esau og Jakob i bibel- 
soga den dagen. 

»Lindser?“ segjer skulemeisteren, ,,veit de kva 
det er for nokoP“ 

,oeteprim,“ kviskra eg. 

,oosteprim!“ svara han Nils hogt og trygt — 
som han jamt var van naar han svara etter kva eg 
kviskra. 

Skulemeisteren spratt ende upp burte paa golvet. 

,Jau, no skal du faa smaka seteprim!“ for han 
i, med eit mele som skalv og skar avy sinne. 

Og han til med baae nevarne hednelugga han 
Nils so tennerne hakka og haari fauk, drog han 
sidan fram paa golvet og stelte han upp burte i 
peiskraai. 

,Men — — han Per — — sa det,“ gret stakaren. 

pEcedetssant, Perr s 

Eg skjemdest so eg kjende eg vart gloande raud 
daa eg svara: ,nei!“ 

Det gjekk som ein skugge yver andlitet hans Nils 
med same, det var som drog andlitsdragi seg ihop 
og storkna; og graaten stogga han med ein einaste 
gong. 

yJa so, du vil ljuga i skulen og, din tatertamp!“ 

No vart det buskestrok paa nevarne til dess dei 
var raude som Dlod. 

Inkje eingong det knatt i guten. 

Sidan laut han standa med soplingen millom hen- 
derne, til timen var ute og me fekk middagskvildi. 

So vilde han ganga sin veg; men skulemeisteren 
meinte nei. 

— No hadde eg daa fenge hemn. Men det skal 
vera visst at eg kjende meg alt anna enn fornggd; 
eg kunde ha gjeve mykje for aa faa gjort vera 
ugjort. 


Noko stormannsleg stiv og stutt — som det 
vonde samvitet gjerne syner seg naar det hev aal- 
mannameiningi paa st sida — gjekk eg umsider 


stad baud han Nils mat. 
Han ikkje eingong svara. 
Eg forstod han vanvyrde meg, og eg kjende han 

hadde rett til aa gjera det. Men di meir gnog og 
terga det meg. 

»Aa, du kann gjerne eta,“ sa eg; ,han er likso 
god maten min i dag, som han fyrr hev vore.“ 

Han snudde seg og gjekk paa dori. 

Eg var ikkje kar faa einaste biten ned eg heller; 
so la eg ut etter. 

Han gjekk stad sette seg nedan lIoda. — Det 
var som eitkvart truga og dreiv, so mine eigne foter 
tok same vegen. 


»Kvifor vil du ikkje hava mat, Nils?“ — visste 
sjalv berre meir enn vel. — 
,Aa nei — — eg feer no freista berga meg deg 


forutan heretter.“ 

— At ordi. som kom meg paa tunga til svar var 
verre enn .harkevorne, det hadde eg kjensla av; 
men mitt saara storlete skauv paa med eit helvites 
evle, og mest fyrr eg sjolv visste av og vilde det 
rulla steinen. 


»yAa ja — — det kann so vera; — — naar — 
— naar ein hev ein far — — som han Anton aa 
stydja seg til — — so — — —‘ 


Eg kom ikkje lenger fyrr han Nils flaug upp og 
i bringa paa meg, kasta meg ned som var eg eit 
reivebarn, og so til aa gjeva meg smurning slik at 
eg aldri i mine dagar maken hadde smaka. 

Dei andre skuleborni strgymde til etter skriket, 
nokre av dei sterkaste gutarne reiv han Nils av 
meg, kasta han vidopen under seg og heldt han 
soleis. 

Eg sprang upp som galen, blodde gjorde eg i 
baade munn og nos, og flaug stad vilde setja honom 
foten i skjelta. — Men det fekk eg ikkje lov til. 

So tok eg paa bruka kjeften. 

Og eg skal ikkje tru eg heldt att korkje med 
lortelukti av kledi eller lusi paa halskluten. 

»Du segjer du vil berga deg meg forutan her- 
etter?“ skreik eg. ,So riv av deg plaggi dine daa; 
for av meg hev du fenge deim, endaa til skjorta, 
— og gakk naken heimatt til hytta der uppe paa 
Harkahaugen, landlauparen du er!“ 

— Der kom skulemeisteren. 

yJa, du Per ser ut!* sa han. 

»Ja, det hev han tateren der gjort, det!“ svara 
eg. ,Eg baud han mat med meg som eg plar, — og 
so flaug han paa meg.“ 

»Gakk din veg!“ skar skulemeisteren i til han 
Nils, ,og lat meg aldri sjaa deg fyre augo meir!* 

Gutarne hadde slept han, armingen, han kom 
seg seinleg paa fot, tok luva si i handi og sjangla 
burtetter vegen, boygd i ryggen og med lutande 
hovud. 

— Daa kasta eg meg gruve ned, og gret og tuta 
og tuta og gret. — Dei trudde eg var galen, dei 
som stod i kring um. Dei saag ikkje korleis det 
var barnet i meg som laag meinbrote og hiksta utan- 
fyre stengde dori si eigi. 


* * 
* 


Etter den dagen saag me lite til han Nils der i 
grendi. Men me hoyrde segja at han gjekk um med 
posen i den hi sokni. 


* * 
* 


So hevde det um eit bil at han Anton var i ar- 
beid burte paa Seim. 

Kjem det daa ein annan fant rekande. 

»Nei — — er det ikkje han Anton? — God- 
dag, goddag! er du her?“ sa han. 

Han Anton vart som var han klumsa. 

»Ja, eg kann helsa fraa Dramn,“ tok den andre 
i att, og flirde. 

Og snart sagt, ei stund seinare kom lensmannen 
kgyrande, skulde hava tak i taterfylgjet. — Han 
fortalde um brev fraa Dramn, der hadde han Anton 
kona og tri born paa fatigkassa, sidan han sjglv var 
remd, skuldig i tjuvsbrot. 

— Tateren var ikkje aa finna. — Han vart sidan 
gripen burte ved Bergen. — Men ho Birta laut 
fylgja med lensmannen og vart sett i holet. — Dei 
tvo smaaungarne maatte bygdi taka seg av. 

Han Nils vart aaleine att uppe paa Harkahaugen; 
han vontest greida seg sjolv, sa han. 

Han dreiy mykje paa med snare-veiding, tok 
rjupor og harar som han selde til kreemaren, og 
fekk litevetta til livemaate att i staden. 

Det hgvde ikkje so til at me tvo raakast. 


IV. 


Vetteren var hard og kald, med ovmykje sno. 

Paaskehelgi kom so tidleg det aaret; det var 
enno-. full vettrekjold. 

Men langfredagen slo det um i lyvér. Trei stod 
kvite, lavande av frynserim, og den eine tunge dysje- 
blaa skybolken etter den andre steig upp um Kalda- 
fjell og seig fram yver himmelen. 

Ut paa kvelden bar det til aa ausregna, som du 
skulde slege vatn i eit saald. 

, Det sporst ikkje vel alle stader i morgon er eg 
reedd,“ sa han far. 

,Ja Gud hjelpe deim som i faaren sit!“ svara ho 
mor til. 

Det var sngskridorne dei meinte paa. 

Og best som me sat med kveldsmaten vaar der 
heyrde me det dunde nede i dalen. Duren vart 
sterkare og sterkare so grunnen paa seinsten riste 
og skalv. — Det var storeskrida; me kjende henne 
paa maalet. 

So small juveskrida laus — ho var no so kvass- 
melt ho — og sidan breidskrida og enno fleire. — 
Det heldt paa dynja og skaka alt i eitt. 

Eg vart svevnug eg og smaug i seng. — Men 
dei vaksne vart sitjande uppe. - 

Det seinste eg saag og hgyrde fyrr eg sovna var 
henne mor, som. sat med salmeboki si og song. 

— Eg vakna fjamseskreemd ved at eg vart riven 
or sengi og boren av stad. Og daa eg rett sansa 
meg var eg komen aat kjellaren, der han far og ho 
mor og huslyden stod halvnakne ikring paa blaute 
jordgolvet. 

Kvinnfolki anka seg og tuta, og kararne var 
heller bleike og smaalaatne. 

— Jau, der hadde gjenge ei skrida ned straks 
vestan garden, sagte var nokre av husi skamferde, 
— og ingen kunde vita kva som i neste blinken 
vilde henda. 

— For endaa Kvaale ligg i livd under fjoshamaren, 
sa segni at garden for tvo hundrad aar sidan var 
riven av ei snoskrida. 

-- Men der var sidan um natti heiltupp skride- 
kurt. Og i graalysingi gjekk me uppatt i stova. 

Det saag ille ut paa bustaden daa dagen var 
komen. Smidja var stroken sin veg, govet hadde 
rive halve fjgstaket av, endaa til ei munaleg flengja 


~ av stovetaket; og neevri for fluksa og fauk i vinden 


burtetter haugar og dekker. 

— I den hi sokni hadde tvo gardar og trettan 
menneskje fare ille, spurdest det ved kyrkja paaske- 
dagen. 

Men her i grendi hjaa oss var det sjaaande at 
det hadde gjenge vonom likare. 

— Det leid alt fram yver dugurd daa han Kol- 
bein Hagen kom med bod, at Harkahaugen hadde 
gjenge ut, og at han Nils, ikkje rettare folk visste, 
hadde vore heime. 

Eg vart, der eg sat, som naamevalen yver heile 
kroppen. Aa, du Nils, du vesle Nils! 

— Ein eller tvo karar fraa kvar gard stauka 
i veg uppetter med rekor og grev paa akslerne. 

— Det var som krabba felska meg nedetter 
ryggen berre eg drog meg i tankar Harkahaugen og 
han Nils. Men likevel var det meg ikkje raad vera 
heime anna eitkvart dreiv og dreiv meg av garde. 
Og so gjekk eg med, eg og. 

— Av husi der uppe var ikkje anna aa sjaa enn 
einkvar stokken og fjgli som stakk upp or sng-gyrja 
bakkarne nedetter. 

Kararne tok til aa grava der dei trudde stova 
hadde stade. Dei naadde og nedpaa, men fann 
inkjevetta anna enn berre tufti. 

Ja, so var det uvisst leita. Dei spreidde seg, 
gjekk rota og grov i sngen baade her og kvar. 

Eg fylgde han Salamon, eg. — Best som det var 
han stod stoyrde med reka, der vart eg var nede i 

sngen ein snipp av eit graarutute kledeplagg med ein 
stor blank knapp paa. 

Og ikkje at eg tok i miss av anten plagget eller 
knappen; den troya hadde i si tid vore mi. 

Eg sette i med eit skjerande illskrik, og skunda 
meg ifraa so fort dei skjelvande knei vann bera meg. 

»Her hev me han, karar!“ ropa han Salamon. 

— Og det var han Nils som laag der, illereidd so 
det var med naudi han hekk saman daa dei la 
honom yver fire bjorkestaurar og bar honom imillom 
seg nedetter. 

Han Lars Seim saga sund nokre bord, slo ihop 
ei kista og la liket nedi med same; aa kleda av og 
fli var uraad, sundslege og brote som det var. — 
Likbleeja, det vart gamlekleedi mine. 

So spikra dei kista. 

Tridje paaskedagen kom ho i kyrkjegarden paa 
Uppheim. 

— Og so hadde han Fante-Nils fred. 

Phe det var meir enn eg hadde etter den til- 
burden med han Nils. Brotet vart liggjande 
tyngja som ein kaldvaat skoddedott, som eg ikkje 
kunde evla koma meg utor. 

Det var som han Nils fylgde meg trutt kvar eg 
so heldt til. Eg hugsar kor eg stundom spratt i 
véret og saag attum meg, med so skilleg ei nemjing 
at eg hadde han der straks i ryggen. 

Vissayvar det no den lukti av kledi hans som 
eg ikkje fekk ifraa meg. 

Det hende fleire gongjer naar eg laag sov, at eg 
skvatt upp vitskreemd iferd med aa kovna. Daa 
var det han Nils som laag meg paa bringa og strypte 
og strypte. 

Hovde det seg eg laut framum vegen til Harka- 
haugen, Ila eg jamt i laup det sngggaste eg vann. 

Ein sundag eg var ved kyrkja kjende eg som 
vart eg naamen i knei daa eg steig inn paa kyrkje- 
garden og hugsa, at det var her han Nils laag. 

Og langsleden hans Lars Seim gjekk eg jamnan 
umveg fyre, der han stod i tunet naar eg kom 

skulde i skulen; for paa den sleden var det dei 
koyrde han Nils til gravi. 

Det vart alt verre di lenger det leid. — Eg 
freista beda til Vaarherre. Men der stod han Nils 
stengjande og skreemde beni munnvali attende; han 
stod der klaga og klaga meg fyre honom den 
rettvise hemnaren, som hadde evle kalla meg til 
domen kva tid og time han vilde. Og berre altfor 
vel tottest eg vita kva eg so kunde venta meg. 

— Men var der bergingsvon, vart det daa like- 
vel Vaarherre eg maatte ganga til. Eg laut preva 
venda um og verta eit Guds barn. 

At dette var ein tung og vand veg, det hadde eg 
baade hoyrt og lese meg til. — Og eg visste det 
var ein hjarteleg anger som bar fram til den fyrste 
milestolpen paa vegen. 

Eg totte endaa so, at eg hadde trega vondska 
mi beiskeleg. Men naar eg no tok til aa naglefara 
meg sje@lv og leita etter, vart det stedt til at den 
rette angeren ikkje var aa finna. Og di meir eg 
truga meg sjglv til aa trega, di hardare og kaldare 
kjende eg meg i hjarta. 

Segja seg laus fraa denne verdi, det og var 
kravet til deim som etla seg den smale stigen — —. 
Men den bakken vart meg tung koma upp. 

Naar eg um sundagen sat inne las i bgone- 
boki eller huspostillen, fysste og saud den friske 
barnefysna etter. leik meg i hugen. — Eg visste at 
no heldt dei andre gutarne paa —-— synda seg burt 
med aa kasta skothella nede i vegskilet. Og det 
vart no verst for deim sjglve, det. Eg hadde fenge 
augo upplatne eg, og hugsa kva tridje bodordet 

baud. — — Men nei aa nei, so troysamt dei like- 
vel maatte hava det! 

Det bar daa tidaste soleis til, at eg umsider 
skunda meg med dirrande hand stinga salmeboki 
eller katekisma i fikka til aa hava som eit plaaster 
eller muleband paa samvitet, naar eg la av garde i 
fljugande tan. 

Og ingen var sidan fusare midt upp i leiken 
enn eg, til dess det var myrke kvelden. 

— So fekk eg annsamt med aa trega brotet og 
lova Vaarherre og meg sjglv det skulde vera seinste 
gongen eg lét den freistaren lokka meg. 

Men naar sundagen kom, tok det gjerne same 
leidi — og dette uppatt og uppatt. 


Il. 


Tidi skreid, til pinsehelgi var yver. 

Daa var det der kom ein klokkesmed reikande 
og gav seg til framme paa Hauge. 

Det var nok so han aatte heime nede i Stav- 


-anger fraa det fyrste, men hadde — sa han — i 


fleire aar vore utanlands, baade i England og Ame- 
rika. — Han var ein vesall skrinn mann med svart 
haar og skjegg og myrke sterke augo. 

Det spurdest snart at han var med _lesarane. 
Sundagen etter han var komen heldt han samling 
i stova hans Torbjgrn Hauge; og dei som hadde 
vore der var sams um at make til klokkjande prei- 
kar hadde dei aldri hgyrt. 

Det varde ikkje lenge fyrr han preika mest til 
kvar einaste kvelden, anten i vaar eigi eller og i 
grannebygdi. Folk tok til aa kvekkjast upp or synde- 

svevnen baade her og kvar, og klokkesmeden vart 
allstodt fagna som eit reint serlaga gudsmenne. 

— Nei, der var det ein sundagseftan han tala 
burte paa Seim. Men eg skal tru det kom undring 
og stokk i mugen daa han paa seinsten i preika si 
orda ut um, at det var vel nok nokon kvar tok til 
aa sokja den tronge vegen til gudsriket, — berre 
det ikkje vart eit streev i faafengdi, naar det var 
paa sjglvvise gjerdi vaar eigi me gjekk fram. Alle 
saman kjende me bodet: fyrst tru, sidan daap! — 
soleis var det Vaarherre vilde hava det. Men var 
det kann henda likevel ikkje den vanlege visi aa 
freista trengja seg inn gjenom porten traass imot 
desse ordi, som ingen kunde ynskja seg klaarare. — 
Endaa han vilde so langt ifraa setja seg upp paa 
domarstolen; det fekk Vaarherre gjera, han med 
naaden hggre enn alle himlar. — Men kor som 
var: den som paa rette maaten vilde yver guds- 
riket sin dorstokk, laut fyrst tru, og so verta doypt. 
Og til deim som var doypte fyrr dei enno evla tru, 
vilde han segja: lit ikkje paa barnedaapen dykkar! 
gakk heller stad lat dykk doypa uppatt! 

— Eg skal berre med harefot snerta innpaa alt 
det uppstyret som dette gav stoyten til der i heim- 
krinsen, korleis bygdefolket sanka seg i tvo hopar, 
ein storre som heldt preikaren for ein satan sin 
utsending, og ein mindre som fann honom vera 
burtimot ein engel fraa Vaarherre, — at presten og 
atterdgyparen paa nokre mete dei heldt, kjeftast so 
det fauk etter; og meir sovore. Nok er det, at han 
Torbjorn Hauge og han Ola, son hans, og so han 
Jens Teigen vart uppattdoypte fyrr klokkesmeden 
strauk sin veg ut paa hausten, 

Men det var dette eg vilde draga fram, at i hu- 
gen min eigen, saar som han alt var det, tok atter- 
dgypartankarne seg meintak, — og det kunde dei 
so mykje meir som det var meg kunnigt, at eg 
ikkje var deypt plent soleis som flestalle andre. 

Ja, for eg hadde hgyrt fortelja, at det nok var 
lite sjaaande liv ¢ meg daa eg kom her til verdi: 
og so klemde dei i ein ruff til og doypte meg med 
same; for dei felte eg snart skulde slokna. Men 
kor rettugt det med dette var tilgjenge, det maatte 
Vaarherre vita! 

Eg byrja so smaatt fretta etter hjaa ho mor, — 
og fekk so greida paa at det var godmor som dgypte 
meg, sidan ingen likare var til stades! 


Ho gamle godmor! — tunghgyrd og stutthugsi 
som eg mintest henne! — — aa ja, det var kje 
betre ventande daa enn at det kunde ha gjenge 
ymist! 


So naar alt kom til alt stod eg kann henda likt 
med sjglve heidningarne, eg. Og galne vegen peika 
det, um eg aldri so mykje freista verta eit Guds 
barn; for daapen var no dgri han, korso. 

Hadde eg berre stade jamsides alle dei hine, — 
vore kyrkjedgypt! — eller doypt av mannshand 
endaa! — det kunde likevel fenge skura for meg 
som for andre daa. — Men denne gamle kjerringi! 
— — du skulde aldri i verdi maken til tusseskap 
ha hgyrt! 

At dei bar meg aat kyrkja ein sundagen seinare 
og lét presten lesa yver meg — hm! det var det 

ja menn liten bate i naar det like godt var paa den 
godmordaapen eg var kristna menneskja. 

— Eg kjende meg uszl og ille, som hadde eg 
eeveleg ulukka hangande i eit haar yver hovudet. 
Ei greida laut det paa einkvar maaten verta; for 
dette var ikkje til aa halda ut. 

Og som det leid greip det meg meir og meir 
ein brennande hug til aa faa tala med klokke- 
smeden. 

— Ja, der ein eftan smeit eg meg av garde; — 
for han far var sinna paa atterdgyparen som paa 
han Gamle-Eirik sjolv. 

Eg var so heppen aa finna mannen heime og 
endaa til aaleine; for gardsfolki var enno ute paa 
slaatteteigen. 

Det var med skjelte um hjarta og dirrande kne 
eg steig inn og fekk ei vesall helsing or munnen. 

Kva eerend eg haddeP spurde han. 

Og seint um sider fekk han meiningi av sta- 
mande ordi mine sanka ihop. 

Um eg hadde gjenge for presten?P 

Nei, eg skulde ikkje fyrr komande aaret. 

Han heldt paa ei heil stund spyrja etter um 
baade dette og dette. Sidan tok han til aa leggja 
ut um kor sel den var som skunda seg or Sodoma 
og romde til Zoar fyrr eldflaumen kom, —- og en- 
daa ei heil regla som eg lite skyna, men di meir 
kjende meg aga av. So gav han meg nokre smaa- 
boker, og bad meg koma fil seg att. 

— Heime stal eg meg stunder til aa gruna bg- 
kerne igjenom. Eg tottest finna greidare og greidare 
meiningi ¢ deim etter kvart, og det vart meg alt 
vissare, dei synte rette leidi, 

Men samstundes seig det meg tyngre og tyngre 
inn paa hugen, kor forfelande det vilde vera um 
det likevel paa seinsten skulde syna seg, at presten 
og dei hine hadde rett. 

Daa spurdest i bygdi atterdaapen hans Torbjern 
Hauge. — Og dette auka elden under traai mi eigi. 
Det vart ikkje onnor raad, eg laut lata staa til, 
eg og. 

Kunde eg berre faa einkvar kjenningen min 
med! — eg vilde liksom vera meir ankelaus daa, 
totte eg. 

Um eg no freista gjera roynsla med han Sjur-Ola. 

— Han hadde vakse seg baade stor og sterk 
han Ola, hadde vissa i dei tvo seinste aari reint 
vunne munen fyre meg. Eldende braasinna var 
han naar noko bar imot, og det bata aldri taka 
han med trumf; men med finleik og fyretola kunde 
eg jamnast faa han litug som ein sau, 

-—- Og som me so ein dagen raakast, tok eg til 
aa styra reéda inn paa evelengdi sine leider. 

»Du,* sar.eg, ,nede i helvite der maa vera 
ggjelegt der.“ 

Ja, det heyrdest so, svara han. 

,berre me endaa slapp koma der, eg og du, Ola!“ 

Ja, han vilde daa vona det. 

Men um det no var sanningi dette som atter- 
dgyparen saP — so ja menn kunde det knipa for 
nokon kvar. — Og eg so til etter desse bekerne 
leggja ut um barnedaap og atterdaap. 

Det var sjaaande kor han meir og meir vart 
eettvill. 

Ja, so kom det eit motmele svivande honom 
paa tunga. 

7 — Per Sivle. Sogor. 

»Men du kann daa vita at presten skynar det 
betre han, enn den klokkesmeden !“ 


Presten! — — var det kann henda ikkje just 
prestarne som fekk Vaarherre sjglv hengd upp paa 
krossen? — so dei var rette gutarne lita paa! 


Eg veit ikkje kvar eg hadde fenge fat paa tan- 
ken soleis skoren. Men nok er det, at dette gjorde 
det av med han Ola samstundes som det gav sted- 
leik i mitt eige tiltak. 

Og fyrr me skildest hadde me avtala at me 
baae tvo i all mogeleg loynd skulde ganga stad faa 
oss uppattdeypte. 

— Nokre dagar seinare gjekk klokkesmeden 
framum, nord til Teigen; daa han so ut paa eftan- 
sida kom att, vakta me honom upp framme i Lona- 
lunden. 

Og den som ikkje lenger var bljug og fjamsen, 
det var eg. — Han Ola berre sa ha og ja han, 
medan eg gjorde greida for baade honom og meg. 

»Ja,“ tok atterdgyparen frami, ,jeg tror I nu 
med rette kan sige med hin kammersvend fra 
Morland: her er vand, hvad hindrer os i at blive 
dobte P“ 

Det var ei tjarn straks inne i skogen, heitte 
Lona-demma, han meinte paa. Der var det og at 
han fyrr hadde doypt. 

Han ut av vegen og me etter. 

Men med same eg fekk sjaa vatnet blenkja 
millom stuvarne, kom det yver meg ein felskeleg 
skjelte, so det var med naudi eg vann halda meg 
paa fot. 

Me fekk bod taka av oss kledi. 

Ja, han Ola skal fyrst! meinte eg. 

Kvifor det? 
Jau — — han — — han var fjortan dagar eldre, 
han! — Eg fann ikkje i sngggvenda nokon likare 


grunn. 

No ja, tok so han Ola til aa kleda avy seg utan 
aa mela ordet, berre glanande munnopen framfyre 
seg, reint som trollfjetra. 

— Klokkesmeden skilde seg av med _ nedre- 
plaggi sine, tok guten i handi, og dei vassa fine 
sandbotnen utetter til vatnet naadde dei ein stubbe 
ovan kneet. 

So vart han Ola duppa fyrste rappet. 

Han hiksta stygt etter anden daa han kom upp- 
att, og var heller stiv i ryggen som han andre gon- 
gen vart duppa. 

Men daa han skulde hava den tridje duppen, 
starta han traass imot. 

Deyparen paa si sida — brennande i aandi som 
han sagte var — tok paa rgyna; og daa ikkje anna 
vilde bata, slo han krok so guten kom Vegsraige 
vidopen ned i vatnet. 

Men aldri fyrr var han Ola paa fot att fyrr han 
flaug beint bust i bringa paa atterdgyparen; og augne- 
blinken etter bar det i koll med dei baae tvo. 

Nei, daa eg so saag skitne pulderen slaa saman 
yver deim, daa ramla eg laus i ei legjing so eg 
vart liggjande krgkja meg paa bakken. 

Eg skratta som skulde eg kovna daa dei reis 
og vassa i land, skratta daa klokkesmeden — silande 
vaat som ein hund i regnvér — tok til aa bannlysa 
yver oss, skratta daa han Sjur-Ola — som var 
iferd med aa kleeda seg paa — i berre skjorta flaug 
upp jaga honom inn igjenom skogen og so heiv 

broki, sokkarne og styvlarne hans paa vatnet, — 
skratta daa so guten paa eit hengjande haar var 
reidug gjeva meg smurning, meg og, — skratta og 
rulla meg og rulla meg og skratta. — Og endaa 
daa eg sidan laag heime i sengi mi frampaa natti 
vart det ender og gong ved nykkja og klukka 7 
meg, traass eg var saar i magen som ein kaun. 

— Han Ola var paa heimvegen eitrende vond 
og gav ilt fraa seg, banna baade atterdgyparen og 
meg og heile hurven, so det berre loga. 

— Men naar vegarne skildest, og eg sidan fér 
ruslande aaleine i sumarskvelden millom bjorkerne 
i Kvaalshagen, daa vart eg tak um bil standande 
lyda kor fagert det lét naar sysvorti song. — Det 
var som eg ikkje fyrr hadde hgyrt henne det aaret. 

IN eg ligg um natti og ikkje feer sova, daa 
er det at minni kjem paa vitjing. 

Eit etter eit kjem dei strjukande framum det 
vindauga sjeli mi hev ut mot den tidi som hev 
vore. 

Og eg kjenner deim so vel, deim med ange 
av skog og dur av foss, deim med eim av tobak 
og surr av staakande hopar, her eit lete og der 
eit likan, — kjenner deim so naudende vel alle 
saman, nokre endaa berre altfor vel. 

Men ender og gong hender det, at so den og 
so dette av det lettfotte fylgjet stoggar i laupet, sviv 
til, og helsar gjenom ruta. 

Det er sume som eg daa retter armarne til vel- 
koma, med ben aa bia di lenger di betre. Og det 
er andre som eg hgyrer og ser nett like godt, traass 
alt eg goymer augo og @yro inn-under puta. 

— No her i natt var det vissa nokre kjenningar 
eg longe hadde gloymt som stana utanfyre og glytte 
inn. Det var tri par augo. 

Og desse tri augnepari er det som i dag manar 
meg til aa fortelja denne soga. 

Den sumaren eg gjekk for presten laga det seg 
so at eg fekk meg ei byrsa. 

Han Per Seim, trimenningen min, skulde fara 
tii Amerika. Fyrr han strauk kom han hit til Kvaale 
bad velliva, og daa hadde han vesle hagla si med; 
henne skulde eg hava til eit minne, sa han. 

— Endaa same kvelden laut han Salamon leera 
meg lada og taka sigte. Og fyrr det vart myrkt 
hadde eg alt sett inn den eine hagldriva jamsides 
den andre smidjeveggen burtyver. 

— Dagen etter var det sundag. — Det var ikkje 
til aa halda ut so leid og keid vart den lange preika 
han far las upp or gamle huspostillen hans Jesper 
Brockmann; byrsa leika meg i tanken heile tidi. 

Og daa eg vel hadde dugurden i meg var eg 
ikkje sein taka byrsa og leggja vegen uppetter lidi. 

Eg hadde so hugheil ei von, at mindre enn ein 
rev kom eg ikkje heimatt med. Ja, kven kunde 
vita, — kann henda raaka eg fram paa bamsen 
sjolv so eg fekk gjeva honom eit skot inn i @yra. 
Det var soleis han gjorde det, guten uppe i Nord- 
land som det stod lesa i bladet um. 

Eg skal lova eg bruka baade gyro og augo der 
eg gjekk. 

Eg jaga upp ei kraaka. Men henne var eg for 
storfelt til aa bry meg vidare um. 

Hogt uppe saag eg ornen sigla paa sine breide 
vengjer i krins kring nuten,.der han hadde rei- 
ret sitt, — trygg i verdi si eigi, dit mannemagt 
rakk ikkje. 

Men ingen bamse fekk eg auga paa, og ingen 
rev, ikkje eingong ein vesall hare. 

Skogen laag mosen og lat i solsteiken, naut si 
sundagskvild, og berre songfuglarne uppe millom 
greinerne gav livande lete i stilla. 

— Soli heldt alt paa luta den runde raude kja- 
ken sin ned til fjellet i vest daa eg snudde og rusla 
nedetter, utan at eg hadde loyst skotet. 

Og myrk i hugen var eg der eg gjekk. Eg keik 
til alle sidor etter ei kraaka eller ei skjor, um det 
ikkje var anna; eg hadde meir enn gjerne teke til 
takke no. Men i faafengdi vart det. 

— Daa hevde det eg vart var ein liten fugl i 
ein krake straks burtanfyre. Han saag so glad og 
so godtruen ut som han sat der paa greini og kinka 
seg og smaatralla. 

— Eg hadde elles jamt vore slik ein ven med 
alle smaafuglar, hadde endaa meir enn ein gong 
lagt meg imillom naar einkvar gutungen etla seg 
gjera deim meinka. Men no fekk vondska yver- 
taket i hugen min med ei fysna etter aa drepa, so 
eg la byrsa til kjaken og klemde laust. 

Royken sveiv undan. — Men eg skal tru eg 
vart undren daa eg so fekk sjaa at vesle fuglen sat 
der paa same staden. Eg gjekk nemare til; men 
sitjande vart han, med velet stydjande ned paa greini. 

Eg kunde sjaa kor hardt ho streva den fine 
graakvite bringa; ender og gong gjekk det ein bivr 
gjenom vesle kroppen, og nede under eine vengen 
kom der fram ei liten hegraud prikk. 

Eg vart standande handfallen saag paa. Men di 
lenger eg saag, di meir var det dei tvo fugleaugo 
som reint klumsa meg. 

Dei var runde og blanke som vatsdropar; men 
det var liv som blenkte i deim, blenkte og blinka 
nedigjenom ei svart botnelaus djupn. 

Byrsa datt meg ut or nevarne. — Og etter kvart 
skipa det seg som det inkjevetta anna fanst der 
framfyre enn desse augo. 

Paa seinsten vart det til di at eg ikkje berre 
saag, men paa einkvar maaten endaatil hoyrde deim. 
Eg gaadde deim kje livd-bedande, heller ikkje hemn- 
ropande, — anna det var som gav dei ifraa seg ein 
straum av kviskring, som eg sterkare og sterkare 
kjende dirra og skjelva meg inn i samvitet, der han 
laga seg til ei skilleg kjovande kjensla av hjelpelaus. 

— Daa med eitt skar den tanken meg gjenom 
hugen, at eg vart galen um eg ikkje reiv meg laus 
og fekk desse tvo augo ut or verdi. 

Snaapt som eldingen treiv eg ein lurk og dreiv 
til fuglen so han for trillande nedetter bratta. 

Men eg gav meg ikkje med dette, eg slo so 
moldi spruta, slo og trakka og trakka og slo, reint 
som var eg rasande, heldt paa so lenge det var 
fjori aa sjaa. 

So treiv eg byrsa og la nedetter i tanande sprang, 
som hadde eg den vonde sjelv jagande i hzlarne 
etter meg. 

— Men trudde eg soleis aa ha tynt dei tvo augo, 
tok eg i miss. Det varde lenge at dei tak um bil 
kom svivande og skremde meg, anten eg so var 
vaken eller sovande. 

Og det veit eg, at ikkje eit einaste skotet meir 
skaut eg med den byrsa. 

Il. 


Det var fem aar seinare. Eg var komen til Kri- 
stiania daa, og dreiv paa med ,mensa* og slikt noko. 

Hovde det seg so ein dagen at eg hadde erend 
upp paa Hegdehaugen. 

Det var slabbevér so det forslo. Det smaaregnde, 
og skodda laag breidde seg kaldvaat og tung med 
tev av steinkolsregyk og onnor ufysa, so det med 
naudi var raad til aa anda. 

Uppe paa fortoget fota folk seg taatippa framum 
kvarandre i sufset, og berre einkvar skuleguten 
traska stad so det skrangla i skreppa hans medan 
sgyla stod honom i driva um styvleleggjerne. 

Ute i gata var det som ei einaste elta av mold 
og sng og veeta; det slafsa og skvatt um kvar heste- 
hoven som stauka og um kvar kjerra som koyrde. 

— Ovan halde-plassen saag eg ei vogn med eit 
munalegt mursteinslass. Ho kom ikkje av flekken; 
for hjuli hadde bite seg fast nede i surpa. 

Koyrekaren saag ut til aa vera ein vaterlands- 
slusk av velten. Full var han so han sjangla. 

Hesten var ein brun tunnvoren ein. Han streva 
det han vann, han; graakvite skumet valt honom 
nedetter sidorne, nedan hyvret synte det seg jamvel 
blod i, so der var han sagte broten, stakar. — Det 
var sjaaande kor han spende alle senar kvar gongen 
han la seg i selen og nykte og nykte, no ende fram, 
so til den eine sida og so til den andre. 

Men mannen berre skreik og banna og bruka 
svipa alt i eitt. 

So var det som hesten gav seg reint yver. Han 
stod eit bil og hengde med hovudet, teva og teva, 

berre bivra og krokte seg kvar gongen svipa kom 
sjugande gjenom lufti. 

Men best som det var braaskaut han seg attende, 
og so frami att, so du skulde tru bein og bunor 
hadde broste. Han tevla og sparka, berre gav paa 
og gav paa. Men det hjelpte ikkje, — vogni rikka 
seg kje eingong. 

Daa glatt taket undan framfoterne so han kom 
paa knei ned i blaute gyrja. Og soleis vart han 
standande still framstupa, utan so mykje som aa 
freista koma seg uppatt, med alt det karen skreik 
og slo verre enn nokosinne. 

Det var ved dette leitet at eg gjekk burtaat. —- 
Og der i den hestehausen vart eg var tvo augo som 
fekk kvar strengen i sjeli mi til aa dirra. Eg kann 
enno i minnet mana meg fram att livet 1 deim som 
ein blikrande ljoske gjenom tvo dimme hornrutor. 
— Endaa det vart ikkje berre at eg saag deim, eg 
tottest heyra deim og, — hg@yrde deim kviskra meg 
inn i sjeli denne kjgvande kjensla av hjelpelaus. 

— Um sovore var folkeferd med eit umelande 
dyrP! busa eg ut. 

— Um eg vilde vera so god passa meg sjalv og 
elles halda min forbanna kjeftP! meinte mannen. 
Kva kom han og hesten hans meg ved? Eller 
kann henda eg hadde hug smaka svipa eg og? — so 
skulde det endaa verta raad med di; for det havde 
seg just han i so maate hadde spander-broki paa 
seg, — lét han. 

— Men kva so eg gjordeP — jau, eg flaug 
straks stad fekk fat i ein politimann, og han drog 
aat byen med baade karen og hesten. — Det var 
det seinste eg saag deim. 

IV. 


Eg hadde ein ven som budde beint yver gata 
ifraa ,Mangels-gaarden“ dei kallar — dit dei 
fatige i Kristiania dreg seg stad bankar paa naar alle 
andre dgrer er stengde —. 

Hjaa denne venen min hadde eg vore uppe ein 
grusjen november-dag, daa eg gaadde, med same eg 
steig utatt gjenom gatedgri, eit kvinnfolke-likan med 
andlitet i henderne, som sat ihopkrgkt paa kalde 
steintroppi. 

Eg feta fyrst framum, men snudde og spurde 
kva som vanta. 

Ho lest inkjevetta gaa. 

So gjekk eg tettare innaat, og spurde uppatt. 

Daa lyfte ho hovudet tungt og saag upp. 

— Men augo hennar, som eg i den stundi hadde 
dei vidopne der straks framfyre meg, blenkjande, 
ikkje i taare-gidr, men med ein blaagraa kald-glitr 
som naar vatn haustdags tek til aa stinkla av fro- 
sten, —- — det var atter denne kjgvande kjensla av 
hjelpeiaus dei dirra meg inn fyre bringa. 

yEg — — er — — sjuk,“ hgste ho, ,hev lege 
— — ute i natt — — — — ikkje smaka — — 
biten i dag.“ ‘ 

Kvar det var ho hgyrde heime eller etla seg 
stad P 

Ho peika burt imot ,Mangels-gaarden*. ,Men 
so fekk eg — — so vondt — — so vondt.“ 

— Ja, eg hadde kje betre triva til eg, enn taka 
arme kjerringi og halvt stydja henne yver gata. 

Eg ringde; og der kom ein kar lét upp. Eg 
skunda meg stinga henne ein tolvskilling i neven. 

Og porten small 7 etter henne. . 

So snudde eg og bauta meg fram gjenom folke- 
straumen i gatorne; eg var misnggd med meg sjelv 
og med heile verdi, og eg kom til aa tenkja: kor 
seelt aa kunna eiga, liksom Vaarherre, evle etter 
ynskje til aa hjelpa den hjelpelause. 

